cyanic-selkie/wikianc huggingface dataset:
നേച്ചർ
പുറംകണ്ണികൾ
വർഗ്ഗം:മാസികകൾ
Mycalesis orcha
പശ്ചിമഘട്ടത്തിൽ കണ്ടുവരുന്ന ഒരു ചിത്രശലഭമാണ് Pale-brand bushbrown. .
അവലംബം
വർഗ്ഗം:രോമപാദ ചിത്രശലഭങ്ങൾ വർഗ്ഗം:കേരളത്തിലെ ചിത്രശലഭങ്ങൾ
നാൽക്കവല
തോംസൺ ഫിലിംസിന്റെ ബാനറിൽ ബാബു നിർമ്മിച്ച് ഐ.വി. ശശി സംവിധാനം ചെയ്ത മലയാളചലച്ചിത്രമാണ് നാൽക്കവല. ടി. ദാമോദരനാണ് കഥയും തിരക്കഥയും സംഭാഷണവുമെഴുതിയത്. ഈ ചിത്രം 1987ൽ പ്രദർശനത്തിനെത്തി. പൂവച്ചൽ ഖാദറിന്റെ വരികൾക്ക് ശ്യാം സംഗീതം നൽകി
കഥാംശം
രാഷ്ട്രീയരംഗത്തെ അപചയം വിഷയമാക്കി യാണ് നാൽക്കവല എന്ന ചിത്രം. കവലയിലെ ഗുണ്ടയാണ് ബാബു (മമ്മൂട്ടി). അനാഥനായ അവൻ ഇപ്പോൾ ഹുസൈൻ ഹാജിയുടെ(ടി.ജി. രവി) ആളാണ്. കുറുപ്പാണ് (ജഗന്നാഥ വർമ്മ|)മറ്റേപക്ഷം. ഇവർ പുറത്തേക്ക് ശത്രുക്കളാണെങ്കിലും സന്ദർഭത്തിനനുസരിച്ച് അവർ ഒത്തുകളിക്കുന്നു. ശീട്ടുകളിസംഘത്തിനും ആശുപത്രി മാഫിയയും ഒക്കെ പരസ്പരം സഹായിക്കുന്നതാണ്. അതിനിടയിൽ ബാബു നടത്തുന്ന ഒറ്റയാൻ പോരാട്ടവും എസ് പി രാജശേഖരനും(എം.ജി. സോമൻ) ഡോ.രാധയും (സീമ)നൽകുന്ന സഹായങ്ങളും അവസാനം ബാബു മരിക്കുന്നിടത്ത കഥ അവസാനിക്കുന്നു.
പുറത്തേക്കുള്ള കണ്ണികൾ
വർഗ്ഗം:1987-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ വർഗ്ഗം:ജയാനൻ വിൻസെന്റ് കാമറചലിപ്പിച്ച ചലച്ചിത്രങ്ങൾ വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:ടി. ദാമോദരൻ കഥ എഴുതിയ ചലച്ചിത്രങ്ങൾ വർഗ്ഗം:ടി. ദാമോദരൻ തിരക്കഥ എഴുതിയ ചലച്ചിത്രങ്ങൾ വർഗ്ഗം:മമ്മുട്ടി-സീമ ജോഡി വർഗ്ഗം:ടി. ദാമോദരൻ സംഭാഷണം എഴുതിയ ചലച്ചിത്രങ്ങൾ വർഗ്ഗം:യൂസഫലി -ശ്യാം ഗാനങ്ങൾ വർഗ്ഗം:യൂസഫലി കച്ചേരിയുടെ ഗാനങ്ങൾ വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ
മനു അങ്കിൾ
ജൂബിലി പ്രൊഡക്ഷൻസിന്റെ ബാനറിൽ ജോയ് തോമസ് നിർമ്മിച്ച് ഡെന്നിസ് ജോസഫ് സംവിധാനം ചെയ്ത മലയാളചലച്ചിത്രമാണ് മനു അങ്കിൾ. ഡെന്നിസ് ജോസഫിന്റെ കഥയ്ക്കു ഷിബു ചക്രവർത്തിയാണ് തിരക്കഥയും സംഭാഷണവുമെഴുതിയത്. ഈ ചിത്രം 1988 ഏപ്രിൽ 7നു പ്രദർശനത്തിനെത്തി.
അഭിനേതാക്കൾ
മമ്മൂട്ടി, സുരേഷ്‌ ഗോപി, കെ.പി.എ.സി. ലളിത, ത്യാഗരാജൻ, ലിസി, പ്രതാപചന്ദ്രൻ, കെ.പി.എ.സി. അസീസ്, എം.ജി. സോമൻ, ജലജ, മോഹൻലാൽ, അജിത്, ബേബി സോണിയ, മാസ്റ്റർ അനൂപ്, മാസ്റ്റർ ശ്രീറാം, മാസ്റ്റർ സന്ദീപ് റോണി വിൻസെന്റ് കുര്യച്ചൻ തുടങ്ങിയവർ ഈ ചിത്രത്തിൽ അഭിനയിച്ചു.
പുറത്തേക്കുള്ള കണ്ണികൾ
വർഗ്ഗം:1988-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഡെന്നിസ് ജോസഫ് സംവിധാനം ചെയ്ത ചലച്ചിത്രങ്ങൾ
ഹോലൊസീവിസ്ക്കി ദേശീയോദ്യാനം
അവലംബം
വർഗ്ഗം:ഉക്രൈനിലെ ദേശീയോദ്യാനങ്ങൾ
മൊറിന ലോംഗ്ഫോളിയ
കാപ്രിഫോളിയെസീ കുടുംബത്തിലെ ഒരിനം പുഷ്പിക്കുന്ന സസ്യമാണ് മൊറിന ലോംഗ്ഫോളിയ. മുറ്റം, കോട്ടേജ്, ചരലിട്ടു നിരത്തുന്നയിടം, പാറനിറഞ്ഞ തോട്ടങ്ങൾ എന്നിവയിൽ അതിരുകൾക്കും വരമ്പുകൾക്കും ഇത് ശുപാർശ ചെയ്യുന്നു. പക്ഷേ വളരെയധികം തണൽ ഉണ്ടെങ്കിൽ അത് ചീഞ്ഞഴുകിപ്പോകും. മലഞ്ചെരിവുകളിലും ആൽപൈൻ കുറ്റിക്കാടുകളിലും ഇതിന്റെ ആവാസവ്യവസ്ഥ കാണപ്പെടുന്നു.
References
വർഗ്ഗം:പാകിസ്താനിലെ സസ്യങ്ങൾ വർഗ്ഗം:നേപ്പാളിലെ സസ്യജാലം വർഗ്ഗം:കാപ്രിഫോളിയെസീ
ജനുവരി 0
ജനുവരി 0 എന്നത് ഡിസംബർ 31 ന്റെ മറ്റൊരു പേരാണ്.
അവലംബം
വർഗ്ഗം:ജനുവരി വർഗ്ഗം:ഡിസംബർ വർഗ്ഗം:പൂജ്യം
ഉച്ചേലി
മന്ത്രമൂർത്തി ആയി കെട്ടിയാടുന്ന ഒരു തെയ്യമാണ് ഉച്ചേലി. ആഭിചാരം,  മൃഗബലി  തുടങ്ങിയ ചടങ്ങുകൾ ഉള്ളതിനാൽ രഹസ്യമായും അപൂർവമായും മാത്രമേ ഉച്ചേലി തെയ്യം കെട്ടിയാടാറുള്ളൂ.
നിരുക്തം
ഉച്ച സമയത്തെ ബലി ആണ് ഉച്ചേലി ആയത്. പേര് സൂചിപ്പിക്കുന്നത് പോലെ ഉച്ച നേരത്തായാണ് ഈ തെയ്യം കെട്ടിയാടുക.ഉച്ച ബലി എന്നും ഈ തെയ്യം അറിയപ്പെടാറുണ്ട്
ചടങ്ങുകൾ
വെറ്റില ,അടയ്ക്ക ,ഉണങ്ങലരി,ചുവന്ന മുളക് തുടങ്ങിയവയാണ് ഉച്ചേലി തെയ്യത്തിന്റെ നിവേദ്യങ്ങൾ. തെയ്യാട്ടം തുടങ്ങുന്നതിനു മുന്നേ മണ്ണിൽ ഒരു ചെറിയ കുഴി ഉണ്ടാക്കിയ ശേഷം അതിനുള്ളിൽ ഒരു കോഴിയെ ജീവനോടെ വച്ച്, അതിനു മുകളിൽ വാഴയുടെ തണ്ടുകളും മണ്ണും ഇട്ടു കുഴി മൂടുന്നു. അതിനു മുകളിൽ ചന്ദന മര തണ്ടുകൾ കൊണ്ട് ചെറിയ ഹോമകുണ്ഡം ഉണ്ടാക്കുന്നു.
ആഭിചാരം കഴിഞ്ഞ ശേഷം വേറൊരു പൂവൻ കോഴിയെ ബലി കൊടുക്കുന്നു. പിന്നീട് ഹോമകുണ്ഡം മുഴുവൻ കത്തിക്കുന്നു. എല്ലാ ചടങ്ങുകളും കഴിഞ്ഞു, ഹോമ കുണ്ഡത്തിനു അടിയിൽ കുഴിച്ചിട്ട കോഴിയെ പുറത്ത് എടുക്കുന്നു. ഈ കോഴി ജീവനോടെ ഉണ്ടങ്കിൽ ചടങ്ങുകൾ എല്ലാം ശുഭ സൂചകം എന്ന് വിശ്വസിക്കപ്പെടുന്നു. ഈ കോഴിയെ ബലി കൊടുക്കാറില്ല. പിന്നീട് കുരുത്തോല ധരിച്ച കോലക്കാരൻ തെയ്യാട്ടം തുടങ്ങുന്നു.
വേഷം
കണ്ണെഴുത്തും കിരീടവും മാത്രമാണ് ഈ തെയ്യത്തിന്റെ മുഖത്തെഴുത്ത്. കുരുത്തോല കൊണ്ടുള്ള ആട അരയിൽ ധരിക്കുന്നു. കയ്യിൽ വാൾ അല്ലെങ്കിൽ പിച്ചാത്തി ഉണ്ടായിരിക്കും.
കോലധാരി
മലയർ ആണ് ഈ തെയ്യം കെട്ടു നടത്തുക.
അവലംബം
വർഗ്ഗം:തെയ്യങ്ങൾ
സൈക്കോട്രിയ അക്യൂട്ടിഫ്ലോറ
അവലംബം
വർഗ്ഗം:സൈക്കോട്രിയ
പരിപ്പ് മഹാദേവക്ഷേത്രം
thumb|250px|നൽപ്പരപ്പിൽ (പരിപ്പ്) മഹാദേവക്ഷേത്രം കോട്ടയം ജില്ലയിൽ അയ്മനം ഗ്രാമത്തിലാണ് പരിപ്പ് മഹാദേവക്ഷേത്രം സ്ഥിതിചെയ്യുന്നത്. രണ്ടു ബലിക്കൽപ്പുരകളും രണ്ടു തിടപ്പള്ളികളും ഉള്ള ശിവക്ഷേത്രമാണിത്. പരശുരാമനാൽ പ്രതിഷ്ഠിക്കപ്പെട്ടു എന്നു വിശ്വസിക്കുന്ന നൂറ്റെട്ടു ശിവക്ഷേത്രങ്ങളിൽ ഒന്നാണിത്. ശിവാലയ സോത്രത്തിൽ ഈ മഹാക്ഷേത്രത്തെ നൽപ്പരപ്പിൽ എന്നാണ് പ്രതിപാദിച്ചിരിക്കുന്നത്.
ഐതിഹ്യം
ഇടപ്പള്ളി രാജാവ് ക്രി. വർഷം 825-ൽ പണിതീർത്താണ് ഇവിടുത്തെ ശിവക്ഷേത്രം. അതുപോലെതന്നെ തെക്കുംകൂർ രാജ്യത്തെ ഇടപ്രഭുക്കന്മാരുടെ കിടമത്സരങ്ങൾക്ക് വേദിയായ ശിവക്ഷേത്രമാണ് പരിപ്പ് മഹാദേവക്ഷേത്രം. ഇടപ്പള്ളി രാജാവിന്റെ മഠത്തിൽ കൊട്ടാരം ഇവിടെ അടുത്തായിരുന്നു, അതിനാൽ രാജാവിനെ ഇവിടുത്തുകാർ മഠത്തിൽ രാജാവ് എന്നു വിളിച്ചിരുന്നു. പരിപ്പിലെ ഇടത്തിൽ രാജാവ് എന്ന ഇടപ്രഭുവിന് ഇടപ്പള്ളി രാജാവുമായി നല്ല ബന്ധമായിരുന്നില്ല. തന്മൂലംതന്നെ ഇവർ ഒരുമിച്ച് ക്ഷേത്രദർശനം നടത്താറില്ലായിരുന്നു. ഇനി അഥവാ അങ്ങനെ വരുകയാണങ്കിൽ അത് ഒഴിവാക്കാൻ അവർ രണ്ടു ബലിക്കൽ പുരകൾ ഇവിടെ പണിതീർത്തു. അതുപോലെതന്നെ പൂജാ നൈവേദ്യമുണ്ടാക്കാനായി രണ്ടു തിടപ്പള്ളികളും അതിനായി പണിതീർത്തിരുന്നു.
സ്ഥലനാമ ഐതിഹ്യം
പരിപ്പ് എന്ന പേർ "ഭരിപ്പിൽ" (ഭരണം) നിന്നാണ് വന്നത് എന്നു കരുതുന്നു. തെക്കുംകൂറിന്റെ ഭരണസിരാകേന്ദ്രങ്ങളിൽ ഒന്നായിരുന്നു പരിപ്പ്. അതിനാൽ അങ്ങനെയാവാൻ സാധ്യതയേറെ.
ഉത്സവം
ക്ഷേത്രത്തിലെ ആണ്ടുത്സവം മീനമാസം തിരുവാതിര ആറാട്ട് വരത്തക്ക രീതിയിൽ കൊടിയേറി എട്ടു ദിവസങ്ങൾ ആഘോഷിക്കുന്നു.
thumb|250px|കിഴക്കേ അമ്പലവട്ടം
ക്ഷേത്ര ഭരണം
തിരുവിതാംകൂർ ദേവസ്വം ബോർഡിന്റെ കീഴിലാണ് ക്ഷേത്ര ഭരണം നടക്കുന്നത്.
ക്ഷേത്ര പൂജകൾ
നിത്യേന മൂന്നു പൂജകൾ ഇവിടെ പതിവുണ്ട്.
ക്ഷേത്ര തന്ത്രം
ഭദ്രകാളി മറ്റപ്പള്ളി നമ്പൂതിരിയിൽ നിക്ഷിപ്തമാണ് ഇവിടുത്തെ ക്ഷേത്ര തന്ത്രം.
അവലംബം
വർഗ്ഗം:നൂറ്റെട്ട് ശിവക്ഷേത്രങ്ങൾ വർഗ്ഗം:കേരളത്തിലെ ശിവക്ഷേത്രങ്ങൾ വർഗ്ഗം:കോട്ടയം ജില്ലയിലെ ക്ഷേത്രങ്ങൾ
കാടാമ്പുഴ
മലപ്പുറം ജില്ലയിലെ തിരൂർ താലൂക്കിൽ മാറാക്കര ഗ്രാമപഞ്ചായത്തിൽ സ്ഥിതിചെയ്യുന്ന ഒരു ഗ്രാമമാണ് കാടാമ്പുഴ. കാടാമ്പുഴ ഭഗവതിക്ഷേത്രം ഇവിടെ സ്ഥിതിചെയ്യുന്നു.
കാടാമ്പുഴ മതമൈത്രിയുടെ നാട്
കാടാമ്പുഴ മതമൈത്രിയുടെ നാട് മുസ്തഫ സഖാഫി കാടാമ്പുഴ
മതമൈത്രിക്ക് പുകൾ പെറ്റനാട്. പാടത്തും പറമ്പിലും മണ്ണിനോട് മല്ലടിച്ച് ജീവിതവഴിയിൽ അഭിമാനികളാകുന്ന ഗ്രാമീണ ജനത. വയലേലകളും പച്ച തെങ്ങോലതലപ്പുകളും കൊണ്ട് ഹരിതാഭമായി വിടർന്നു നിൽക്കുന്ന ഗ്രാമക്കാഴ്ചകളെ പോലെ, സ്നേഹം നിറഞ്ഞൊഴുകുന്ന മാനസഹൃദയരായ പച്ചയായ മനുഷ്യർ. ബഹുസ്വരതയിലും പകുത്തുനൽകിയും ചേർത്തു പിടിച്ചും സൗഹൃദങ്ങളുടെ അടയാളമാകുന്ന ജീവിത വ്യവഹാരങ്ങൾ. മത വൈരവും വർഗ്ഗവെറിയും മനുഷ്യഹൃദയങ്ങളിൽ അകലങ്ങളുടെ വേലികൾ തീർക്കുമ്പോൾ, അതിനു പിടികൊടുക്കാതെ പാരസ്പര്യത്തെ നെഞ്ചിൽ ചേർത്തുവെച്ച് സൗഹൃദം പൂത്തുലഞ്ഞു നിൽക്കുന്ന ഭൂമിക. മലപ്പുറം ജില്ലയിലെ തിരൂർ താലൂക്കിൽ മാറാക്കര ഗ്രാമപഞ്ചായത്തിലാണ് കാടാമ്പുഴ സ്ഥിതി ചെയ്യുന്നത്. ശ്രേഷ്ഠമായ പൗരാണികതയുടെ ശേഷിപ്പുമായി തലയുയർത്തി നിൽക്കുന്ന നഗരം. അധിനിവേശത്തിന്റെയും സ്വാതന്ത്ര്യ പോരാട്ടത്തിന്റെയും മതമൈത്രി യുടെയും നീണ്ട ചരിത്രം പറയാനുണ്ട് കാടാമ്പുഴക്ക്. തൃശ്ശൂർ കോഴിക്കോട് ദേശീയപാത വെട്ടിച്ചിറയിൽ നിന്ന് 2.7 കിലോമീറ്റർ സഞ്ചരിച്ചാൽ കാടാമ്പുഴയിലെത്താം. പുതുമയുടെ ശക്തമായ ചൂളം വിളികൾക്കിടയിലും പഴമയെ നിലനിർത്താൻ ചെറിയതോതിലെങ്കിലും ശ്രമം നടത്തുന്ന നഗരമാണ് കാടാമ്പുഴ. അതിശ്രീഘമുള്ള വളർച്ചക്കിടയിലും മനുഷ്യസ്നേഹവും മതമൈത്രിയും വറ്റിവരണ്ടിട്ടില്ലാത്ത പ്രദേശം. വർഗീയലഹളകളോ കലാപങ്ങളോ ഒഴിഞ്ഞുനിന്ന ശാന്തമായ മണ്ണ്. മതനിരപേക്ഷതയുടേയും മതസൗഹൃദത്തിന്റെയും ഒരായിരം കഥകൾ പാടിപറയാൻ കെൽപുള്ളനാട്. കാടാമ്പുഴയുടെ മുഖം അനുദിനം മാറിക്കൊണ്ടിരിക്കുകയാണ്. മലകളും കുറ്റിക്കാടുകളും നിറഞ്ഞു നിന്നിരുന്ന പ്രദേശത്ത് ഇപ്പോൾ മണിമാളികകളും വാണിജ്യ സ്ഥാപനങ്ങളും നിറഞ്ഞ നിൽക്കുകയാണ്. ഹൈന്ദവ വിശ്വാസികൾ ഏറെ ആദരിക്കുകയും ബഹുമാനിക്കുകയും ചെയ്യുന്ന കാടാമ്പുഴ ക്ഷേത്രം സ്ഥിതിചെയ്യുന്നത് ഇവിടെയാണ്. ' കാടൻ അമ്പ് ചെയ്ത അഴ (അരുവി) എന്ന പ്രയോഗത്തിൽ നിന്നാണ് കാടാമ്പുഴ എന്ന പേര് ഉത്ഭവിച്ചത്. ജനങ്ങളിൽ ബഹുഭൂരിപക്ഷവും ഇസ്ലാംമത വിശ്വാസികൾ. താരതമ്യേന കുറഞ്ഞ ജനസംഖ്യയാണ് ഇതര മതവിശ്വാസികൾ. പ്രദേശിക സംസ്‌കാരം ബഹുസ്വരവും വൈവിധ്യവുമാർന്ന രീതിയെ അടിസ്ഥാനമാക്കിയുള്ളതാണ്. മതമൈത്രിയുടേയും മാനവിക സ്‌നേഹത്തിന്റെയും കേളികേട്ട നാടാണ് കാടാമ്പുഴ. എല്ലാ മതക്കാരും പരസ്പര സ്നേഹത്തിലും ബഹുമാനത്തിലും ഐക്യത്തിലും ഒരുമയിലും കഴിയുന്നു. മലപ്പുറത്തിന്റെ സ്നേഹപ്പെരുമയും മഹിമയും നെഞ്ചേറ്റിയ ഒരു സമൂഹമാണ് ഈ ഗ്രാമീണ ജനത... @കാടാമ്പുഴ മതമൈത്രിയുടെയുടെ നാട് / മുസ്തഫ സഖാഫി കാടാമ്പുഴ
കാടമ്പുഴ ക്ഷേത്രം
ശങ്കരാചാര്യർ പ്രതിഷ്ഠ നടത്തിയെന്ന് വിശ്വസിക്കപ്പെടുന്ന കാടമ്പുഴ ദേവീക്ഷേത്രത്തിന് പേരുകേട്ടതാണ് ഈ ഗ്രാമം. മാറാക്കര ഗ്രാമപഞ്ചായത്തിൽ സ്ഥിതി ചെയ്യുന്ന കാടമ്പുഴ തൃശൂർ-കാലിക്കറ്റ് ദേശീയ പാതയിൽ വെട്ടിച്ചിറയിൽ നിന്ന് 2.7 കിലോമീറ്റർ അകലെയാണ് ഇത്.
പദോൽപ്പത്തി
"കാടൻ" (വനവാസി), "അമ്പു" (അമ്പ്), "ആഴ" (അരുവി) എന്നിവയിൽ നിന്നാണ് "കാടമ്പുഴ" എന്ന പേര് ഉത്ഭവിച്ചത്. വനദുർഗ ദേവിയാണ് ക്ഷേത്രത്തിലെ പ്രതിഷ്ഠ.
സംസ്കാരം
കാടമ്പുഴ ഗ്രാമം മുസ്ലീം ജനസംഖ്യയുള്ള പ്രദേശമാണ്. താരതമ്യേന കുറഞ്ഞ സംഖ്യയിലാണ് ഹിന്ദുക്കൾ ഉള്ളത്. അതിനാൽ, പ്രാദേശിക സംസ്കാരം വൈവിധ്യമാർന്ന രീതിയെ അടിസ്ഥാനമാക്കിയുള്ളതാണ്.
അവലംബം
വർഗ്ഗം:മലപ്പുറം ജില്ലയിലെ ഗ്രാമങ്ങൾ വർഗ്ഗം:മലപ്പുറം ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ
കൈക്കുളങ്ങര രാമവാര്യർ
പ്രാചീന കാവ്യശാസ്ത്രങ്ങൾക്കു സുഗ്രഹവും ലളിതവുമായ വ്യാഖ്യാനങ്ങൾ ചമച്ച പ്രമുഖ സംസ്കൃതഭാഷാപണ്ഡിതനും,  അദ്ധ്യാപകനുമായിരുന്നു കൈക്കുളങ്ങര രാമവാര്യർ (1832-1896).
ആദ്യകാലം
പഴയ കൊച്ചി സംസ്ഥാനത്തെ തലപ്പിള്ളി താലൂക്കിലുള്ള കടങ്ങോട് എന്ന സ്ഥലത്ത് കൈക്കുളങ്ങര കിഴക്കേവാര്യത്ത് നാരായണിവാരസ്യാരുടേയും കൈതക്കോട്ടു ഭട്ടതിരിയുടേയും പുത്രനായാണ് അദ്ദേഹം ജനിച്ചത്. നീർമഠം സ്വാമിയാാരുടെ അതിഥിയായി എത്തിയ ഒരു സിദ്ധനാണ് വാരിയരെ  ബ്രഹ്മസൂത്രശങ്കരഭാഷ്യവും യോഗാനുഷ്ഠാനങ്ങളും അഭ്യസിപ്പിച്ചത് എന്നു കരുതുന്നു. ശിക്ഷണത്തിനു ശേഷം പിരിയുമ്പോൾ വാഗ്ദാസൻ, രാമാനന്ദനാഥൻ, പണ്ഡിതപാരശവേന്ദ്രൻ എന്നീ മൂന്നു ബിരുദങ്ങൾ അദ്ദേഹത്തിനു നൽകപ്പെട്ടു.
പ്രധാനവ്യാഖ്യാനങ്ങൾ
വരാഹമിഹിരന്റെ ഹോരാശാസ്ത്രത്തിനു കൈക്കുളങ്ങര എഴുതിയ പ്രസിദ്ധമായ മലയാള വ്യാഖ്യാനമാണ് ഹൃദ്യപഥാവ്യാഖ്യാനം.
ഓലയിൽ എഴുതിയ തുഞ്ചത്ത് എഴുത്തച്ഛന്റെ അദ്ധ്യാത്മരാമായണം ആയിരുന്നു പിഴവുകൾ തീർത്ത് രാമവാരിയർ ആദ്യം കടലാസിലേക്ക് പകർത്തിയത്. വിദ്യരത്നപ്രഭ എന്ന അച്ചുകൂടത്തിലാണ് രാമവാരിയരുടെ ആദ്യകാലകൃതികൾ പുറത്തിറങ്ങിയത്.അമരകോശത്തിന്റെ ബാലപ്രിയാ വ്യാഖ്യാനം, അഷ്ടാംഗഹൃദയത്തിന്റെ സാരാർത്ഥ ദർപ്പണ വ്യാഖ്യാനം,              നൂതനസിദ്ധരൂപം,ബാലപ്രബോധനം,സമാസചക്രം,ലക്ഷ്മണോപദേശം,എന്നിവയുടെ വ്യാഖ്യാനങ്ങളും രാമവാരിയർ രചിച്ചു. കൂടാതെ 108 ശ്ലോകങ്ങൾ ഉൾക്കൊള്ളുന്ന വാഗാനന്ദലഹരി, നാൽപ്പതിൽപ്പരം പദ്യങ്ങളൂള്ള വാമദേവസ്തവവും അദ്ദേഹം രചിച്ചിട്ടുണ്ട്.
മറ്റു കൃതികൾ
കുമാരസംഭവത്തിന്റെ മൂന്നു സർഗ്ഗങ്ങൾക്കു സംസ്കൃതത്തിൽ പ്രേയസി എന്ന വ്യാഖ്യാനം രചിച്ചിട്ടുണ്ട്.
അവലംബം
വർഗ്ഗം:സംസ്കൃതപണ്ഡിതർ വർഗ്ഗം:വാരിയർ വർഗ്ഗം:ഇന്ത്യൻ ജ്യോതിശാസ്ത്രജ്ഞർ വർഗ്ഗം:1836-ൽ ജനിച്ചവർ വർഗ്ഗം:1896-ൽ മരിച്ചവർ
കെ.ജെ. ചാക്കോ
കേരള കോൺഗ്രസ്സിന്റെ ഒരു നേതാവായിരുന്നു കെ.ജെ.ചാക്കോ. അഞ്ചാം കേരള നിയമസഭയിൽ കുറച്ച്കാലം റവന്യു, സഹകരണ വകുപ്പ് മന്ത്രിയായിരുന്നു.
ജീവിതരേഖ
ചങ്ങനാശ്ശേരി കല്ലുകളം കുടുംബത്തിൽ ജോസഫ് -എലിയാമ്മ ദമ്പതിമാരുടെ പുത്രനായി 1930 മാർച്ച് 3-ന് കെ.ജെ.ചാക്കോ ജനിച്ചു. . തന്റെ വിദ്യാർത്ഥി കാലഘട്ടത്തിൽ ഇന്ത്യൻ നാഷണൽ കോൺഗ്രസിന്റെ പ്രവർത്തകനായാണ് ചാക്കോ തന്റെ രാഷ്ട്രീയ ജീവിതം ആരംഭിച്ചത്. 1959-ലെ വിദ്യാർത്ഥി സമരത്തിൽ പങ്കെടുത്തതിന് ജയിലിൽ തടവിലാക്കപ്പെട്ടിരുന്നു. ചങ്ങനാശേരി മുനിസിപ്പൽ കൗൺസിലിലേക്ക് തിരഞ്ഞെടുക്കപ്പെട്ട അദ്ദേഹം 1962 മുതൽ 1967 വരെ ചെയർമാനായും പ്രവർത്തിച്ചിട്ടുണ്ട്.
1965ൽ ചങ്ങനാശ്ശേരി നിന്ന് കെ.ജി. നീലകണ്ഠൻ നമ്പൂതിരിപ്പാടിനെ പരാജയപ്പെടുത്തിയാണ് കെ.ജെ. ചാക്കോ ആദ്യമായി കേരള നിയമസഭയിലേക്ക് തിരഞ്ഞെടുക്കപ്പെട്ടത്. എന്നാൽ ആ നിയമസഭ പിരിച്ചു വിടപ്പെട്ടു. 1967-ലെ തെരഞ്ഞെടുപ്പിൽൽ കെ.ജി. നീലകണ്ഠൻ നമ്പൂതിരിപ്പാടിനോട്  പരാജയപ്പെട്ടു. 1970-ൽ ചങ്ങനാശ്ശേരിയിൽ നിന്ന് തെരഞ്ഞെടുക്കപ്പെട്ട് നിയമസഭാംഗമായി. 1977ൽ ഇതേ മണ്ഡലത്തിൽ നിന്ന് വീണ്ടും നിയമസഭയിലേക്ക് തിരഞ്ഞെടുക്കപ്പെട്ടു. സി.എച്ച് മുഹമ്മദ് കോയ മന്ത്രിസഭയിൽ 16.11.1979 മുതൽ 1.12.1979 വരെ റവന്യൂ, സഹകരണ വകുപ്പ് മന്ത്രിയായി പ്രവർത്തിച്ചു.
1974 മുതൽ 1975 വരെ പെറ്റീഷൻസ് കമ്മിറ്റി ചെയർമാനായും ചാക്കോ പ്രവർത്തിച്ചിട്ടുണ്ട്.
കന്യാകുമാരി ഗവണ്മെന്റ് മെഡിക്കൽ കോളേജ്
കന്യാകുമാരി ഗവൺമെന്റ് മെഡിക്കൽ കോളേജ്, കെജിഎംസി, കെജിഎംസിഎച്ച്, അല്ലെങ്കിൽ ഗവൺമെന്റ് മെഡിക്കൽ കോളേജ് കന്യാകുമാരി എന്നും അറിയപ്പെടുന്നു) ദക്ഷിണേന്ത്യയിലെ തമിഴ്‌നാട്ടിലെ നാഗർകോവിൽ നഗരത്തിലെ ആശാരിപള്ളത്തുള്ള ഒരു മെഡിക്കൽ വിദ്യാഭ്യാസ സ്ഥാപനമാണ്. തമിഴ്‌നാട് ഡോ. എംജിആർ മെഡിക്കൽ യൂണിവേഴ്‌സിറ്റിയുമായി അഫിലിയേറ്റ് ചെയ്‌തിരിക്കുന്ന ഈ കോളേജ് മെഡിക്കൽ കൗൺസിൽ ഓഫ് ഇന്ത്യയുടെ അംഗീകാരമുള്ളതാണ്.
ചരിത്രം
അഞ്ഞൂറോളം മെഡിക്കൽ വിദ്യാർത്ഥികളും നിരവധി പാരാമെഡിക്കൽ വിദ്യാർത്ഥികളും ഏത് സമയത്തും ഈ സ്ഥാപനത്തിൽ പരിശീലനത്തിലാണ്.
ഭരണം
കോളേജ് തമിഴ്നാട് ഡോ. എംജിആർ മെഡിക്കൽ യൂണിവേഴ്സിറ്റിയുമായി അഫിലിയേറ്റ് ചെയ്തിരിക്കുന്നു. തമിഴ്‌നാട് സർക്കാരാണ് കോളേജിന്റെയും ആശുപത്രിയുടെയും ഫണ്ടും മാനേജ്‌മെന്റും നിർവ്വഹിക്കുന്നത്.
ആശുപത്രി
മൾട്ടി സ്പെഷ്യാലിറ്റി സർക്കാർ ആശുപത്രി വർഷം മുഴുവനും 24 മണിക്കൂറും പൊതുജനങ്ങൾക്കായി തുറന്നിരിക്കുന്നു. ഇത് ജില്ലയുടെ തൃതീയ പരിചരണ കേന്ദ്രമായി പ്രവർത്തിക്കുന്നു. രോഗികള് ക്കായി നിരവധി ബ്ലോക്കുകള് ആശുപത്രിയിലുണ്ട്. ഔട്ട്-പേഷ്യന്റ് ബ്ലോക്ക് വിശാലമാണ്. സൂപ്പർ സ്പെഷ്യാലിറ്റി ഒപിഡിക്കായി സമർപ്പിച്ചിരിക്കുന്ന ഒരു ഹെറിറ്റേജ് ബ്ലോക്ക് സെൻട്രൽ പാർക്കിന് പുറകിൽ സ്ഥിതി ചെയ്യുന്നു. ഒപിഡിക്ക് പിന്നിൽ രണ്ട് പ്രധാന ഇൻ-പേഷ്യന്റ് ബ്ലോക്കുകളുണ്ട്. മെയിൻ ബ്ലോക്കിൽ ഗൈനക്കോളജി, ഒബ്‌സ്റ്റട്രിക്‌സ്, പീഡിയാട്രിക്‌സ്, ഓർത്തോപീഡിക്‌സ്, ഇഎൻടി, കാൻസർ എന്നീ വിഭാഗങ്ങൾക്കുള്ള വാർഡുകളും 24 മണിക്കൂറും പ്രവർത്തിക്കുന്ന ലബോറട്ടറിക്കൊപ്പം രണ്ട് ഓപ്പറേഷൻ തിയേറ്ററുകളും ഉണ്ട്. സിടി, എംആർഐ സ്കാൻ സൗകര്യങ്ങൾ ബേസ്മെന്റിൽ ലഭ്യമാണ്.
അഡീഷണൽ ബ്ലോക്കിൽ മെഡിക്കൽ, സർജിക്കൽ വാർഡുകൾ അവരുടെ തീവ്രപരിചരണ വിഭാഗങ്ങൾ എന്നിവയുണ്ട്. റേഡിയോളജി, അനസ്തേഷ്യ വിഭാഗങ്ങളും ഇവിടെ പ്രവർത്തിക്കുന്നു. അത്യാധുനിക ഉപകരണങ്ങളുള്ള മൂന്ന് ഓപ്പറേഷൻ തിയറ്ററുകളാണ് ബ്ലോക്കിലുള്ളത്. എക്സ്-റേ, യുഎസ്ജി, ഇക്കോ, ബ്രോങ്കോസ്കോപ്പി, ഇഇജി ഡയഗ്നോസ്റ്റിക് സൗകര്യങ്ങൾ താഴത്തെ നിലയിൽ ലഭ്യമാണ്.
ഒഫ്താൽമോളജിക്ക് സ്വന്തമായി ഓപ്പറേഷൻ തിയറ്ററോടു കൂടിയ പ്രത്യേക ബ്ലോക്ക് ആശുപത്രിയിലുണ്ട്. കാഷ്വാലിറ്റിക്കും എമർജൻസി വാർഡുകൾക്കും പ്രത്യേക ബ്ലോക്കുകൾ, തൊറാസിക് മെഡിസിൻ വാർഡ്, ഡെർമറ്റോളജി, സൈക്യാട്രി, സെപ്റ്റിക്, ഗ്യാസ്ട്രോഎൻട്രോളജി, ഐസൊലേഷൻ, എആർടി സെന്റർ, ആർഎൻടിസിപി സെന്റർ, ബ്ലഡ് ബാങ്ക് എന്നിവ വിശാലമായ കാമ്പസിനുള്ളിൽ ഉണ്ട്.
മോർച്ചറിക്കൊപ്പം 24 മണിക്കൂറും പ്രവർത്തിക്കുന്ന പോലീസ് സ്റ്റേഷനും കാമ്പസിനകത്തുണ്ട്. പിന്നിലെ ഗേറ്റിന് സമീപമാണ് ഡ്രഗ്സ് ഡിസ്പെൻസറി
വിദ്യാർത്ഥി സൗകര്യങ്ങൾ
വാർഷിക സാംസ്കാരിക പരിപാടികൾ, ബിരുദദാന ചടങ്ങുകൾ, മെഡിക്കൽ വിദ്യാഭ്യാസ പരിപാടികൾ തുടങ്ങിയവ നടത്തുന്ന ഒരു വലിയ ഓഡിറ്റോറിയം പ്രവേശന കവാടത്തിന് സമീപം സ്ഥിതിചെയ്യുന്നു. ആൺകുട്ടികൾക്കും പെൺകുട്ടികൾക്കും നല്ല അടിസ്ഥാന സൗകര്യങ്ങളുള്ള പ്രത്യേക ഹോസ്റ്റലുകളും വിനോദ സൗകര്യങ്ങളോടുകൂടിയ ശുചിത്വ ഭക്ഷണവും ലഭ്യമാണ്. സിആർആർഐകൾക്കും ബിരുദാനന്തര ബിരുദധാരികൾക്കും പ്രത്യേക മെസ്സുള്ള സ്വതന്ത്ര മുറി ഹോസ്റ്റലുകളും ലോക്കറുകളും വിശ്രമമുറികളുമുള്ള ഡേ സ്കോളർമാർക്കുള്ള ഒരു പൊതു മുറിയും ഉണ്ട്. വിദ്യാർത്ഥികൾക്ക് സൗജന്യ വൈഫൈ സൗകര്യം ഏർപ്പെടുത്തിയിട്ടുണ്ട്.
ടേബിൾ ടെന്നീസ്, ഫുട്ബോൾ കം ക്രിക്കറ്റ് ഗ്രൗണ്ട്, വോളിബോൾ, ബാസ്ക്കറ്റ്ബോൾ, ബാഡ്മിന്റൺ കോർട്ടുകൾ തുടങ്ങിയ കായിക സൗകര്യങ്ങൾ ഒരുക്കിയിട്ടുണ്ട്. കോളേജ് സമയങ്ങളിൽ കാമ്പസിനുള്ളിൽ ഒരു നല്ല സഹകരണ സ്റ്റോറും ഒരു കഫറ്റീരിയയും തുറന്നിരിക്കും. ഗ്രീൻ കെയർ ഓർഗനൈസേഷൻ കോളേജ് വൃത്തിയും ഹരിതവും ആണെന്ന് ഉറപ്പാക്കിയിട്ടുണ്ട്. കൂടാതെ ഒരു പ്രധാന ദേശസാൽകൃത ബാങ്ക് (ഇന്ത്യൻ ഓവർസീസ് ബാങ്ക്) വിശാലമായ കാമ്പസിൽ പ്രവർത്തിക്കുന്നു.
കോഴ്സുകൾ
കോളേജ് 5.5 വർഷത്തെ ബാച്ചിലർ ഓഫ് മെഡിസിൻ, ബാച്ചിലർ ഓഫ് സർജറി (എംബിബിഎസ്) ബിരുദവും നഴ്സിംഗിൽ ഡിപ്ലോമയും (ജിഎൻഎം) മെഡിക്കൽ ലാബ് ടെക്നോളജിയിൽ ഡിപ്ലോമയും (ഡിഎംഎൽടി), 4 വർഷത്തെ ബാച്ചിലർ ഓഫ് സയൻസ് (ബി.എസ്.സി പാരാമെഡിക്കൽ) ബിരുദവും വാഗ്ദാനം ചെയ്യുന്നു. ) 2018-2019 വർഷത്തിൽ ബിരുദാനന്തര കോഴ്സുകൾ ആരംഭിച്ചു.
ജനറൽ മെഡിസിൻ, ജനറൽ സർജറി, അനസ്തേഷ്യ, ഒബ്‌സ്റ്റെട്രിക്‌സ് ആൻഡ് ഗൈനക്കോളജി, ഓർത്തോപീഡിക്‌സ്, എമർജൻസി മെഡിസിൻ, ഒഫ്താൽമോളജി, ഒട്ടോറിനോളറിംഗോളജി എന്നിവയിൽ ബിരുദാനന്തര കോഴ്‌സുകൾ കോളേജ് വാഗ്ദാനം ചെയ്യുന്നു.
പുറം കണ്ണികൾ
വർഗ്ഗം:തമിഴ്നാട്ടിലെ മെഡിക്കൽ കോളേജുകൾ വർഗ്ഗം:Coordinates on Wikidata
തേനി മെഡിക്കൽ കോളേജ്
ഇന്ത്യയിലെ തമിഴ്‌നാട്ടിലെ തേനി ജില്ലയിലെ ഒരു അധ്യാപന ആശുപത്രിയാണ് തേനി ഗവണ്മെന്റ് മെഡിക്കൽ കോളേജും ആശുപത്രിയും. 2004 ലാണ് ഇത് സ്ഥാപിതമായത്.
കോളേജ് NH 85 ൽ ജില്ലാ തലസ്ഥാനമായ തേനിയിൽ നിന്നും 9 കി.മീ അകലെയും ഔണ്ടിപ്പട്ടിയിൽ നിന്ന് 7കി.മീ അകലത്തിലുമാണ് സ്ഥിതി ചെയ്യുന്നത്.
ചരിത്രം
2002 ഓഗസ്റ്റ് 16-ന് അന്നത്തെ മുഖ്യമന്ത്രിയായിരുന്ന ഡോ. ജെ. ജയലളിതയാണ് തേനി സർക്കാർ മെഡിക്കൽ കോളേജിന് തറക്കല്ലിട്ടത്, 2004 ഡിസംബർ 8-ന് ആദ്യത്തെ ആശുപത്രിയും കോളേജ് പരിസരവും ഉദ്ഘാടനം ചെയ്തു.
എല്ലൻ ടെറി
ഡെയിം എല്ലൻ ടെറി‍‍ ഇംഗ്ലീഷ് നാടക നടിയായിരുന്നു. കോവൻട്രിയിലെ ഒരു നാടകകുടുംബത്തിൽ 1847 ഫെബ്രുവരി 27-നു ജനിച്ചു.
ജീവിതരേഖ
1856-ൽ ചാൾസ് കീൻ കമ്പനിയിൽ ബാലതാരമായി അഭിനയരംഗത്തേക്കു കടന്നു. 1862-ലാണ് ബ്രിസ്റ്റോളിൽ വച്ച് ആദ്യമായി മുതിർന്ന വേഷം അവതരിപ്പിച്ചത്. പിന്നീട് 1868 വരെ നാടകരംഗത്ത് തിളങ്ങിനിന്നു. 68-ൽ നാടകവേദിയോടു താത്ക്കാലികമായി വിടപറഞ്ഞു.‍‍1874-ൽ ഇവർ നാടകരംഗത്തേക്കു മടങ്ങിവന്നു.
പ്രശസ്തിയിലേക്ക്
75-ൽ ഷെയ്ക്സ്പിയറുടെ മർച്ചന്റ് ഒഫ് വെനീസിലെ പോർഷ്യയെ അവതരിപ്പിച്ചുകൊണ്ട് ഇവർ പ്രശസ്തിയുടെ പുതിയ വഴിത്താര തുറന്നു. അങ്ങനെ 1878-ൽ ടെറി, ഹെന്റി ഇർവിംഗിന്റെ സംഘത്തിലെ മുഖ്യനടിയായി. 1902 വരെ ആ സ്ഥാനം നിലനിർത്തുകയും ചെയ്തു. അവിടെ ഷേക്സ്പിയർ നാടകങ്ങൾക്കു പുറമേ, ശുഭാന്തനാടകങ്ങളിലും കാല്പനിക നാടകങ്ങളിലും ഇവർ അഭിനയിച്ചു. സ്റ്റേജ് വിട്ടതിനു ശേഷവും ഇബ്സന്റെ ദ് വൈക്കിംഗ്സ് അറ്റ് കഹെൽഗെലാൻഡിൽ അഭിനയിക്കുകയുണ്ടായി. പിൽക്കാലത്തഭിനയിച്ച മറ്റൊരു ശ്രദ്ധേയമായ നാടകമാണ് ബർണാഡ്ഷായുടെ ക്യാപ്ടൻസ് ബ്രാസ്ബൗണ്ട്സ് കൺവേർഷൻ. ഇതിലെ കഥാപാത്രം ഷാ ഇവർക്കുവേണ്ടി പ്രത്യേകമായി സൃഷ്ടിച്ചതാണെന്ന് പറയപ്പെടുന്നു.
തേനി മെഡിക്കൽ കോളേജ്
കോളേജ്
എം‌ബി‌ബി‌എസ് പ്രോഗ്രാമിന് പുറമേ, കോളേജ് പാരാമെഡിക്കുകൾ, മെഡിക്കൽ ലബോറട്ടറി ടെക്‌നോളജിസ്റ്റുകൾ, നഴ്‌സുമാർ എന്നിവർക്ക് ഡിപ്ലോമകളും എംഡിമാർക്കുള്ള സ്പെഷ്യലിസ്റ്റ് പരിശീലനവും വാഗ്ദാനം ചെയ്യുന്നു.
കോളേജ് തമിഴ്‌നാട് സർക്കാരിന്റെ കീഴിലുള്ള തമിഴ്‌നാട് ഡോ. എംജിആർ മെഡിക്കൽ യൂണിവേഴ്‌സിറ്റിയുമായി അഫിലിയേറ്റ് ചെയ്‌തിരിക്കുന്നു. ഇത് എംസിഐയുടെ അംഗീകാരമുള്ളതാണ്. തമിഴ്‌നാട് സർക്കാരിന്റെ ആരോഗ്യ കുടുംബക്ഷേമ വകുപ്പാണ് മേൽനോട്ടം വഹിക്കുന്നത്.
എല്ലൻ ടെറി
ഗ്രാൻഡ് ക്രോസ്റ്റ് പദവി ക്രരസ്ഥമാക്കി
1907-നു ശേഷം അഭിനയം ഏതാണ്ട് നിറുത്തിയെങ്കിലും അഭിനയക്കളരികളിലും മറ്റും പങ്കെടുത്തുകൊണ്ട് ഇവർ തന്റെ നാടകരംഗത്തെ സാന്നിധ്യം നിലനിർത്തിപ്പോന്നു. 1925-ലായിരുന്നു അവസാനത്തെ അഭിനയം. ബ്രിട്ടീഷ് എംപയറിന്റെ ഡെയിം ഗ്രാൻഡ് ക്രോസ്സ് പദവി കരസ്ഥമാക്കിയ പ്രഥമ അഭിനേത്രി ഇവരാണ്. കെന്റിലെ, ടെന്റഡെനിൽ 1928 ജൂലൈ 21-ന് ഇവർ അന്തരിച്ചു.
തേനി മെഡിക്കൽ കോളേജ്
കോളേജ്
കോളേജ് ഗ്രൗണ്ടിൽ ബിരുദ, ബിരുദാനന്തര ബിരുദ വിദ്യാർത്ഥികൾക്കുള്ള ഹോസ്റ്റലുകൾ ഉണ്ട്.
എല്ലൻ ടെറി
അവലംബം
വർഗ്ഗം:1847-ൽ ജനിച്ചവർ വർഗ്ഗം: 1928-ൽ മരിച്ചവർ വർഗ്ഗം:ഫെബ്രുവരി 27-ന് ജനിച്ചവർ വർഗ്ഗം:ജൂലൈ 21-ന് മരിച്ചവർ
തേനി മെഡിക്കൽ കോളേജ്
ആശുപത്രി
ആശുപത്രിയിൽ 900 കിടക്കകളും ഒരു ഔട്ട്‌പേഷ്യന്റ് വാർഡും ഉണ്ട്.
എല്ലൻ ടെറി
അവലംബം
വർഗ്ഗം:നാടക അഭിനേതാക്കൾ
പമേല ആൻഡേഴ്സൺ
പമേല ഡെനിസ് ആൻഡേഴ്സൺ (ജനനം: ജൂലൈ 1, 1967)  ഒരു കനേഡിയൻ-അമേരിക്കൻ അഭിനേത്രിയും മോഡലും ടെലിവിഷൻ വ്യക്തിത്വവും എഴുത്തുകാരിയുമാണ്  പ്ലേബോയ് മാസികയുടെ കവറിൽ നിരവധി തവണ പ്രത്യക്ഷപ്പെട്ടിട്ടുള്ള അവർ ഹോം ഇംപ്രൂവ്മെന്റ് (1991-1993, 1997), ബേവാച്ച് (1992-1997), ''വി.ഐ.പി. (''1998-2002) എന്നീ ടെലിവിഷൻ പരമ്പരകളിലെ വേഷങ്ങളുടെ പേരിലും അറിയപ്പെടുന്നു.
പ്ലേബോയ് മാസികയുടെ 1990 ഫെബ്രുവരി ലക്കത്തിലെ പ്ലേമേറ്റ് ഓഫ് ദ മന്ത് ആയി തിരഞ്ഞെടുക്കപ്പെട്ട ശേഷം ആൻഡേഴ്സൺ പൊതുജനശ്രദ്ധയിലെത്തി. മാസികയുടെ കവറിൽ സ്ഥിരമായി പ്രത്യക്ഷപ്പെട്ട അവർ, മറ്റേതൊരു വ്യക്തിയേക്കാൾ കൂടുതൽ തവണ പ്ലേബോയ് കവറുകളിൽ പ്രത്യക്ഷപ്പെട്ട വ്യക്തിയെന്ന റെക്കോർഡും സ്വന്തമാക്കി. 1991 ൽ എബിസി കോമഡി പരമ്പരയായ ഹോം ഇംപ്രൂവ്‌മെന്റിന്റെ ആദ്യ രണ്ട് സീസണുകളിൽ ലിസ എന്ന കഥാപാത്രമായി പ്രത്യക്ഷപ്പെട്ട ശേഷം ആൻഡേഴ്സൺ പ്രേക്ഷകർക്കിടയിൽ ചിരപരിചിതയായി. അടുത്ത വർഷം, ആക്ഷൻ-നാടക പരമ്പരയായ ബേവാച്ചിൽ സി ജെ പാർക്കറെ അവതരിപ്പച്ചതിന് അന്താരാഷ്ട്ര അംഗീകാരം ലഭിച്ച അവർ ഒരു സെക്സ് സിംബലെന്ന നിലയിൽ അഭിനയരംഗത്ത് തന്റെ ചുവടുകൾ കൂടുതൽ ഉറപ്പിച്ചു. 1998 മുതൽ 2002 വരെയുള്ള കാലത്ത് ആൻഡേഴ്സൺ ആക്ഷൻ കോമഡി പരമ്പരയായ V.I.P- യിൽ വാലറി അയൺസ് എന്ന വേഷം ചെയ്തു.
ആദ്യകാലം
കാനഡയിലെ ബ്രിട്ടീഷ് കൊളംബിയയിലെ ലേഡിസ്മിത്തിൽ ശവസംസ്കാര ജോലിക്കാരനായ ബാരി ആൻഡേഴ്സണിന്റെയും പരിചാരികയായ കരോളിന്റെയും മകളായി ആൻഡേഴ്സൺ ജനിച്ചു. സാരിജാർവി സ്വദേശിയായ ഒരു ഫിന്നിഷ് പൌരനായിരുന്ന അവരുടെ മുതുമുത്തച്ഛൻ ജുഹോ ഹൈറ്റിയായ്നൻ 1908-ൽ ഗ്രാൻഡ് ഡച്ചി ഓഫ് ഫിൻലാൻഡിൽനിന്ന് (അക്കാലത്ത് റഷ്യൻ സാമ്രാജ്യത്തിന്റെ ഭാഗം) കാനഡയിലേക്ക് കുടിയേറ്റം നടത്തി. ഒരു കുടിയേറ്റക്കാരനായി അവിടെയെത്തിയ അദ്ദേഹം തന്റെ പേര് ആൻഡേഴ്സൺ എന്നാക്കി മാറ്റി. അമ്മയുടെ ഭാഗത്തുനിന്ന് പമേല ആൻഡേർസണ് റഷ്യൻ വംശ പാരമ്പര്യവുമുണ്ട്. ഭരണഘടനാ നിയമം, 1867 പ്രകാരം കാനഡ ഔദ്യോഗികമായി സ്ഥാപിതമായതിന്റെ 100 –ആം വാർഷികമായ 1967 ജൂലൈ 1 -ന് ഒരു "സെന്റിനിയൽ ബേബി" ആയി ജനിച്ച അവർക്ക് ഉടൻതന്നെ ചില പ്രസ് കവറേജുകൾ ലഭിച്ചിരുന്നു.
ഇതാ ഒരു തീരം
1979-ൽ പി.ജി.വിശ്വംഭരന്റെ സംവിധാനത്തിൽ ഒ.എം. ജോൺ നിർമ്മിച്ച ചലച്ചിത്രമാണ് ഇതാ ഒരു തീരം. എം.ജി. സോമൻ, ജയഭാരതി, കവിയൂർ പൊന്നമ്മ, സുകുമാരി, കുതിരവട്ടം പപ്പു, ജനാർദ്ദനൻ, ബഹദൂർ തുടങ്ങിയവർ അഭിനയിച്ച ഈ സിനിമയിലെ യൂസഫലി കേച്ചേരിയുടെ വരികൾക്ക് കെ.ജെ. ജോയ് ഈണം പകർന്നിരിക്കുന്നു.
ഗാനങ്ങൾ
യൂസഫലി കേച്ചേരിയുടെ വരികൾക്ക് കെ.ജെ. ജോയ് സംഗീതം നൽകിയിരിക്കുന്നു.
ചിത്രം കാണുവാൻ
വർഗ്ഗം:1979-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:സോമൻ-ജയഭാരതി ജോഡി വർഗ്ഗം:പി.ജി. വിശ്വംഭരൻ സംവിധാനം ചെയ്ത ചലച്ചിത്രങ്ങൾ വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:യൂസഫലി കച്ചേരിയുടെ ഗാനങ്ങൾ വർഗ്ഗം:കെ.ജെ. ജോയ് സംഗീതം പകർന്ന ചലച്ചിത്രങ്ങൾ വർഗ്ഗം:ആലപ്പി ഷെരീഫ് തിരക്കഥയെഴുതിയ ചലച്ചിത്രങ്ങൾ വർഗ്ഗം:യൂസഫലി -ജോയ് ഗാനങ്ങൾ വർഗ്ഗം:ഒ. എം. ജോൺ നിർമ്മിച്ച ചലച്ചിത്രങ്ങൾ വർഗ്ഗം:രാമചന്ദ്രമേനോൻ ഛായാഗ്രഹണം ചെയ്ത ചലച്ചിത്രങ്ങൾ വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ
ഏണസ്റ്റ് ലോറൻസ്
ഒരു അമേരിക്കൻ ആണവശാസ്ത്രജ്ഞനായിരുന്നു ഏണസ്റ്റ് ഓർലാന്റോ ലോറൻസ് (ഓഗസ്റ്റ് 8, 1901 – ഓഗസ്റ്റ് 27, 1958). സൈക്ലോട്രോണിന്റെ കണ്ടുപിടിത്തത്തിന് 1939 -ൽ അദ്ദേഹത്തിന് ഭൗതികശാസ്ത്രത്തിനുള്ള നോബൽ സമ്മാനം ലഭിച്ചു. രണ്ടാം ലോകമഹായുദ്ധ സമയത്ത് ആദ്യ ആറ്റം ബോം‌ബ് നിർമിച്ച മാൻഹട്ടൻ പ്രോജക്റ്റിനു വേണ്ടി യുറേനിയം ഐസോടോപ്പ് വേർതിരിച്ചെടുക്കുന്നതിൽ അദ്ദേഹം ശ്രദ്ധേയമായ സംഭാവനകൾ നൽകി. ലോറൻസ് ബെർക്കലി ദേശീയ ലബോറട്ടറി, ലോറൻസ് ലിവർമൂർ ദേശീയ ലബോറട്ടറി എന്നിവ അദ്ദേഹം സ്ഥാപിച്ചവയാണ്.
വർഗ്ഗം:1901-ൽ ജനിച്ചവർ വർഗ്ഗം:1958-ൽ മരിച്ചവർ
ഇല്ലൂമിനൻസ്
പകരം=Illuminance diagram with units and terminology.|ലഘുചിത്രം|372x372ബിന്ദു| യൂണിറ്റുകളും പദങ്ങളും ഉള്ള രേഖാചിത്രം. ഒരു നിശ്ചിത ഉപരിതലത്തിൽ വ്യാപിക്കുകയും പ്രകാശിപ്പിക്കുകയും ചെയ്യുന്ന പ്രകാശത്തിന്റെ അളവാണ് ഇല്ലൂമിനൻസ്. ഫോട്ടോമെട്രിയിൽ, ഒരു യൂണിറ്റ് വിസ്തീർണ്ണത്തിൽ, ഒരു ഉപരിതലത്തിലെ മൊത്തം ലൂമിനസ് ഫ്ലക്സ് ആണ് ഇല്ലൂമിനൻസ്. അതുപോലെ, ഒരു ഉപരിതലത്തിൽ നിന്ന് പുറപ്പെടുവിക്കുന്ന യൂണിറ്റ് ഏരിയയിലെ ലൂമിനൻസ് ഫ്ലക്സ് ആണ് ലൂമിനസ് എമിറ്റൻസ്. ലൂമിനസ് എമിറ്റൻസിനെ ലൂമിനസ് എക്സിറ്റൻസ് എന്നും വിളിക്കുന്നു.
ഇവ അളക്കുന്നത് എസ്‌ഐ ഡിറൈവ്ഡ് യൂണിറ്റുകളിൽ ലക്സ് (എൽഎക്സ്), അല്ലെങ്കിൽ തുല്യമായി ചതുരശ്ര മീറ്ററിന് ല്യൂമെൻസിൽ (എൽഎം · എം −2) ആണ്. സി‌ജി‌എസ് സിസ്റ്റത്തിൽ‌, ഇല്ലൂമിനന്സിന്റെ യൂണിറ്റ് ഫോട്ട് ആണ്, ഇത് 10000 ലക്സിന് തുല്യമാണ്. ഫോട്ടോഗ്രഫിയിൽ ഉപയോഗിക്കുന്ന ഇല്ലുമിനൻസിന്റെ മെട്രിക് ഇതര യൂണിറ്റാണ് ഫൂട്ട്-കാൻഡിൽ.
പ്രകാശം പരക്കുന്ന പ്രദേശത്തിന്റെ തെളിച്ചം മനുഷ്യർ എങ്ങനെ കാണുന്നു എന്നതുമായും ഇല്ലൂമിനൻസ് ബന്ധപ്പെട്ടിരിക്കുന്നു. തൽഫലമായി, മിക്ക ആളുകളും ഇല്ലൂമിനൻസ്, തെളിച്ചം എന്നീ പദങ്ങൾ പരസ്പരം മാറിമാറി ഉപയോച്ച് ആശയക്കുഴപ്പത്തിലേക്ക് നയിക്കുന്നു. തെളിച്ചം എന്നത് ലൂമിനൻസിനെ വിവരിക്കാനും ഉപയോഗിക്കാറുണ്ട്. അതിനാൽ, ഫിസിയോളജിക്കൽ സെൻസേഷനുകളെയും പ്രകാശത്തെക്കുറിച്ചുള്ള ധാരണകളെയും കുറിച്ചുള്ള അളവില്ലാത്ത പരാമർശങ്ങൾക്ക് മാത്രമല്ലാതെ "തെളിച്ചം" എന്നത് ഒരിക്കലും ക്വാണ്ടിറ്റേറ്റീവ് വിവരണത്തിനായി ഉപയോഗിക്കരുത്.
മനുഷ്യന്റെ കണ്ണിന് 2 ട്രില്യൺ ഫോൾഡ് റേഞ്ച് പരിധിയേക്കാൾ കൂടുതൽ കാണാൻ കഴിയും: 5 × 10−5 ലക്സിൽ, നക്ഷത്രവെളിച്ചത്തിൽ വെളുത്ത വസ്തുക്കൾ തിരിച്ചറിയാൻ കഴിയും. മറ്റേ അറ്റത്ത്, വലിയ വാചകം 108 ലക്സിൽ അല്ലെങ്കിൽ സൂര്യപ്രകാശത്തിലേതിന്റെ 1000 ഇരട്ടി വായിക്കാൻ കഴിയും.
സാധാരണ ഇല്ലൂമിനൻസ് അളവ്
വലത്ത്‌|ലഘുചിത്രം| തൊഴിൽ സാഹചര്യങ്ങളിലെ പ്രകാശം അളക്കുന്നതിനുള്ള ഒരു ലക്സ് മീറ്റർ
ജ്യോതിശാസ്ത്രം
ജ്യോതിശാസ്ത്രത്തിൽ, ഭൂമിയുടെ അന്തരീക്ഷത്തിൽ കാണുന്ന നക്ഷത്രങ്ങളുടെ ഇല്ലൂമിനൻസ് അവയുടെ തെളിച്ചത്തിന്റെ അളവുകോലായി ഉപയോഗിക്കുന്നു. ദൃശ്യമാകുന്ന ബാൻഡിലെ ദൃശ്യകാന്തികമാനമാണ് സാധാരണ യൂണിറ്റുകൾ. ഈ ഫോർമുല ഉപയോഗിച്ച് വി-മാഗ്നിറ്റ്യൂഡുകൾ ലക്സിലേക്ക് പരിവർത്തനം ചെയ്യാം
ഇവിടെ E v എന്നത് ലക്സിലെ ഇല്ലൂമിനൻസ് ആണ്, M v എന്നത് അപ്പാരന്റ് മാഗ്നിറ്റ്യൂഡും. വിപരീതമായി
പുറം കണ്ണികൾ
വർഗ്ഗം:ഭൗതിക പരിമാണങ്ങൾ വർഗ്ഗം:പ്രകാശമിതി
ഫെബ്രുവരി 31
പാശ്ചാത്യ കലണ്ടർ അനുസരിച്ച് ഫെബ്രുവരി 31 എന്നത് ഒരു സാങ്കല്പിക ദിവസമാണ്. ഉദാഹരണാവശ്യങ്ങൾക്കായി ഇത് പലപ്പോഴും ഉപയോഗിക്കാറുണ്ട്. നൽകിയിരിക്കുന്ന വിവരം കൃത്യമായതല്ല, കൃത്രിമമാണ് എന്ന് കാണിക്കാനും മറ്റും ഈ ദിവസത്തെ ഉപയോഗിക്കുന്നു.
അതിശയകരമായ ഉപയോഗത്തിന്റെ ഉദാഹരണങ്ങൾ
മറ്റൊരു ഉദാഹരണം ചിത്രത്തിൽ കാണാം.
അവലംബം
വർഗ്ഗം:ഫെബ്രുവരി
മാർച്ച് 0
മാർച്ച് 0 എന്നത് മാർച്ചിലെ ആദ്യ ദിവസത്തിന് തൊട്ട് മുമ്പുള്ള ദിവസമാണ്. അതായത് ഫെബ്രുവരിയിലെ അവസാന ദിവസം.
ജ്യോതിശാസ്ത്രജ്ഞർ ഫെബ്രുവരിയിലെ അവസാന ദിവസം എന്നതിനു പകരമായി മാർച്ച് 0 എന്ന് ഉപയോഗിക്കാറുണ്ട്.
അക്‌സിനിയ മിഹായ്‌ലോവ
ജീവിത രേഖ
1963 ഏപ്രിൽ 13ന് വടക്കുപടിഞ്ഞാറൻ ബൾഗേറിയയിൽ ജനിച്ചു. 2015ന്റെ ആദ്യത്തിൽ സോഫിയയിൽ ആയിരുന്നു താമസം. ബൾഗേറിയയിലെ വ്രാറ്റ്‌സ നാഗരത്തിലെ ഫ്രഞ്ച് സ്‌കൂളിൽ വിദ്യാഭ്യാസം നേടി. സോഫിയ സർവ്വകലാശാലയിലെ സ്ലാവിക് ഭാഷാപഠന വിഭാഗത്തിലും സോഫിയയില സ്‌റ്റേറ്റ് ഇൻസ്റ്റിറ്റ്യൂട്ട് ഓഫ് ലൈബ്രറി സ്റ്റഡീസിലും ഉപരി പഠനം നടത്തി. ബൾഗേറിയയിലെ 10ആമത്തെ ഏറ്റവും വലിയ നഗരമായ ഷുമെനിലെ ഒരു പ്രാദേശിക ലൈബ്രറിയിൽ രണ്ടു വർഷം ജോലി ചെയ്തു. 1990ൽ ആഹ്,മരിയ എന്ന സ്വതന്ത്ര സാഹിത്യ മാസിക പുറത്തിറക്കുന്നതിൽ സഹായിച്ചു. ഇതിന്റെ പത്രാധിപ സമിതി അംഗമായി പ്രവർത്തിച്ചു. 1994 മുതൽ 1998വരെ പാരഡക്‌സ് പബ്ലിഷിങ് ഹൗസിന് വേണ്ടി പ്രവർത്തിച്ചു.
സാഹിത്യ ജീവിതം
30ൽ അധികം ഗ്രന്ഥങ്ങൾ ബൾഗേറിയൻ ഭാഷയിലേക്ക് വിവർത്തനം ചെയ്തു പ്രസിദ്ധീകരിച്ചു. ഫ്രഞ്ച് സാഹിത്യകാരനായ ജോർജ്‌സ് ആൽബർട്ട് ബറ്റയ്‌ല്ലേ, ഫ്രഞ്ച് നോവലിസ്റ്റും നാടകകൃത്തുമായിരുന്നു ഴാങ് ഷെനെ എന്നീവരുടേതടക്കമുള്ള ഗദ്യങ്ങളും പദ്യങ്ങളും വിവർത്തനം ചെയ്തിട്ടുണ്ട്. ലിത്വാനിയൻ, ലാറ്റ്‌വിയൻ കവിതാ സമാഹാരങ്ങളും പ്രസിദ്ധീകരിച്ചിട്ടുണ്ട്. ബൾഗേറിയൻ ഭാഷയിൽ തന്റെ സ്വന്തമായ അഞ്ചു കവിതാ സമാഹാരങ്ങളും പുറത്തിറക്കിയിട്ടുണ്ട്. അക്‌സിനിയയുടെ കവിതകൾ 13 യൂറോപ്പ്യൻ ഭാഷകളിലേക്ക് വിവർത്തനം ചെയ്യപ്പെട്ടിട്ടുണ്ട്. കൂടാതെ, തുർക്കി, അറബിക്, ചൈനീസ്, ജാപ്പനീസ് ഭാഷകളിലേക്കും ഇവരുടെ കവിതകൾ വിവർത്തനം ചെയ്യപ്പെട്ടിട്ടുണ്ട്. .
അംഗീകാരങ്ങൾ
ഫ്രഞ്ച് ഭാഷയിൽ എഴുതിയ Ciel à Perdre എന്ന പുസ്തകത്തിന് പ്രശസ്തനായ ഫ്രഞ്ചുകവിയായിരുന്നു ഗിയ്യോം അപ്പോലിനേറിന്റെ സ്മരണാർത്ഥം ഏർപ്പെടുത്തിയ 2014ലെ പ്രിക്‌സ് ഗിയ്യോം അപ്പോലിനേർ അവാർഡ് ലഭിച്ചു.
എഴുത്തുകാരുടെ ആഗോള സംഘടനയായ പെൻ ഇന്റർനാഷണലിന്റെ ബൾഗേറിയൻ ചാപ്റ്റർ, അസോസിയേഷൻ ഓഫ് ബൾഗേറിയൻ റൈറ്റേഴ്‌സ്, യൂനിയൻ ഓഫ് ബൾഗേറിയൻ ട്രാൻസലേറ്റേഴ്‌സ് എന്നീ സംഘടനകളിൽ അംഗമാണ്.
അവലംബം
വർഗ്ഗം:കവയിത്രികൾ വർഗ്ഗം:ബൾഗേറിയ വർഗ്ഗം:വിവർത്തകർ വർഗ്ഗം:1963-ൽ ജനിച്ചവർ
സൈക്കോട്രിയ ആദംസോണി
സപുഷ്പികളിൽ റുബിയേസീ കുടുംബത്തിലെ ഒരു ജനുസ്സായ സൈക്കോട്രിയയിലെ ഒരിനമാണ് സൈക്കോട്രിയ ആദംസോണി - Psychotria adamsonii. ഇത് ഫ്രഞ്ച് പോളിനേഷ്യയിൽ തദ്ദേശീയമായി കാണപ്പെടുന്നു.
അവലംബം
വർഗ്ഗം:സൈക്കോട്രിയ വർഗ്ഗം:റുബിയേസീ സസ്യകുടുംബം
ഓട്ടോഇമ്മ്യൂൺ ഓഫോറിറ്റിസ്
അണ്ഡാശയത്തെ ആക്രമിക്കുന്ന ഒരു അപൂർവ ഓട്ടോഇമ്മ്യൂൺ രോഗമാണ് ഓട്ടോ ഇമ്മ്യൂൺ ഓഫോറിറ്റിസ്. ഇത് അണ്ഡാശയത്തിന്റെ വീക്കം, അട്രോഫി, ഫൈബ്രോസിസ് എന്നിവയ്ക്ക് കാരണമാകുന്നു. അണ്ഡാശയത്തിലുണ്ടാകുന്ന ഇത്തരം മാറ്റങ്ങൾ അവയുടെ പ്രവർത്തനം ശരിയായി നടക്കാതിരിക്കാൻ കാരണമാകും. പ്രൈമറി ഓവേറിയൻ ഇൻസഫിഷ്യൻസി (POI) മൂലമാണ് ഈ രോഗം ഉണ്ടാകുന്നത്. ഇതുമൂലം 40 വയസ്സിന് മുമ്പ് അണ്ഡാശയത്തിന്റെ പ്രത്യുൽപാദനവും ഹോർമോൺ പ്രവർത്തനവും നിലയ്ക്കുന്നു.
സൂചനകളും ലക്ഷണങ്ങളും
ഓട്ടോ ഇമ്മ്യൂൺ ഓഫോറിറ്റിസ് പലതരം ലക്ഷണങ്ങളോടെ പ്രത്യക്ഷപ്പെടാം. അമെനോറിയ എന്ന പ്രധാന ലക്ഷണത്തോടെയാണ് ഇത് ആരംഭിക്കുന്നത്. അവിടെ ആർത്തവം ക്രമരഹിതമായോ അല്ലെങ്കിൽ ആർത്തവമോ ഉണ്ടാകുന്നില്ല. മറ്റ് ലക്ഷണങ്ങൾ അണ്ഡാശയ സിസ്റ്റുകളുമായി ബന്ധപ്പെട്ടിരിക്കുന്നു. കൂടുതൽ സാധാരണമായവയും ചുവടെ പട്ടികപ്പെടുത്തിയിരിക്കുന്നു. രോഗലക്ഷണങ്ങളുടെ ഒരു വ്യത്യാസം ഒരുമിച്ച് സംഭവിക്കാം, എന്നിരുന്നാലും, അത് വ്യക്തിയെയും രോഗത്തിൻറെ തീവ്രതയെയും ആശ്രയിച്ചിരിക്കുന്നു.
പ്രതിരോധം/ചികിത്സ
ഓട്ടോ ഇമ്മ്യൂൺ ഓഫോറിറ്റിസിന് ഇതുവരെ പ്രത്യേക ചികിത്സയില്ല. ഫലപ്രദവും സുരക്ഷിതവുമാണെന്ന് കാണിക്കുന്ന ഒരു പ്രതിരോധശേഷിയും ഇല്ല. എന്നിരുന്നാലും, രോഗം ബാധിച്ച സ്ത്രീകൾ സാധാരണയായി ഹോർമോൺ റീപ്ലേസ്‌മെന്റ് തെറാപ്പികൾ അല്ലെങ്കിൽ കോർട്ടികോസ്റ്റീറോയിഡുകൾ ഉപയോഗിച്ച് രോഗപ്രതിരോധ ശേഷി കൈവരിക്കാൻ തുടങ്ങുന്നു. ഹോർമോൺ റീപ്ലേസ്‌മെന്റ് തെറാപ്പിയുമായി ബന്ധപ്പെട്ട ചില അപകട ഘടകങ്ങൾ ഇവയാണ്: സ്തനാർബുദം, എൻഡോമെട്രിയൽ കാൻസർ, അണ്ഡാശയ അർബുദം. ഈ രോഗമുള്ള സ്ത്രീകൾക്ക് വളരെയധികം വൈകാരിക പിന്തുണ ആവശ്യമാണ്. കൂടാതെ മറ്റ് സ്വയം രോഗപ്രതിരോധ അവസ്ഥകളുടെ നിർവ്വഹണം നിലനിർത്തുകയും വേണം.
എപ്പിഡെമിയോളജി
പ്രാഥമിക അണ്ഡാശയ അപര്യാപ്തത (POI) ഉള്ള സ്ത്രീകളിൽ ഏകദേശം 4% ഓട്ടോ ഇമ്മ്യൂൺ ഓഫോറിറ്റിസ് ആണ്. എന്നിരുന്നാലും, അവബോധവും ചിട്ടയായ പഠനങ്ങളും ഇല്ലാത്തതിനാൽ, വംശീയതയുമായി ബന്ധപ്പെട്ട വ്യാപനം ഇതുവരെ അറിവായിട്ടില്ല. നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്തിന്റെ (NIH) ഓഫീസ് ഓഫ് റെയർ ഡിസീസസ് (ORD) ഓട്ടോ ഇമ്മ്യൂൺ ഓഫോറിറ്റിസിനെ ഒരു "അപൂർവ രോഗമായി" പട്ടികപ്പെടുത്തിയിരിക്കുന്നതിനാൽ, യുണൈറ്റഡ് സ്റ്റേറ്റ്സിലെ 200,000 സ്ത്രീകളിൽ താഴെ മാത്രമേ ഇത് ബാധിച്ചിട്ടുള്ളൂ എന്നാണ് ഇതിനർത്ഥം.
ഗവേഷണം
2015-ൽ പ്രീമചുർ ഓവേറിയൻ ഫെയിലുവറിൽ സ്വയം രോഗപ്രതിരോധത്തിന്റെ പങ്കിനെക്കുറിച്ച് ഒരു ഗവേഷണം നടത്തി. 2014-ൽ ഓവേറിയൻ ഓട്ടോഇമ്മ്യൂൺ രോഗ ഗവേഷണം നടന്നിരുന്നു. അത് ഓട്ടോഇമ്മ്യൂൺ ആക്രമണത്തിൽ നിന്ന് അണ്ഡാശയത്തെ സംരക്ഷിക്കുന്ന രണ്ട് സംവിധാനങ്ങളെങ്കിലും വെളിപ്പെടുത്തി. തെക്ക കോശങ്ങൾ അണ്ഡാശയത്തിനുള്ളിലെ സ്വയം രോഗപ്രതിരോധ വൈകല്യത്തെ ലക്ഷ്യമിടുന്നതായി ഗവേഷണം തെളിയിച്ചു. 2011-ൽ, മയസ്‌തീനിയ ഗ്രാവിസ് (എംജി) ബാധിച്ച ഒരു രോഗിയെക്കുറിച്ച് ഓട്ടോ ഇമ്മ്യൂൺ ഓഫോറിറ്റിസുമായി ചേർന്ന് ഒരു ഗവേഷണം നടത്തി. അദ്ദേഹത്തിന്റെ പ്രീമചുർ ഓവേറിയൻ ഇൻസഫിഷ്യൻസി ഹോർമോൺ തെറാപ്പി കൂടാതെ, തൈമെക്‌ടോമിക്ക് ശേഷം മാത്രമേ ഭേദമാകൂ. തൈമെക്ടമി ഉൾപ്പെടെയുള്ള എംജിയുടെ ചികിത്സ അണ്ഡാശയ പരാജയം ഭേദമാക്കുമെന്നും ഹോർമോൺ തെറാപ്പി ആവശ്യമില്ലെന്നും പഠനം സൂചിപ്പിക്കുന്നു.
External links
വർഗ്ഗം:ഓട്ടോഇമ്മ്യൂൺ രോഗങ്ങൾ
ടുക്കരാക് ദ്വീപ്
ടുക്കരാക് ദ്വീപ് കാനഡയിലെ നുനാവുട്ടിലെ ഖ്വിക്കിക്താലുക്ക് മേഖലയിലെ ജനവാസമില്ലാത്ത ഒരു ദ്വീപാണ്. ഹഡ്‌സൺ ബേയിൽ സ്ഥിതി ചെയ്യുന്ന ഇത് ബെൽച്ചർ ദ്വീപസമൂഹത്തിലെ അംഗമാണ്. ഫ്ലാഹെർട്ടി ദ്വീപ്, ഇന്നറ്റലിംഗ് ദ്വീപ്, കുഗോംഗ് ദ്വീപ് എന്നിവയ്‌ക്കൊപ്പം, ദ്വീപസമൂഹത്തിലെ നാല് വലിയ ദ്വീപുകളിൽ ഒന്നാണിത്.
തേജസ് പട്ടേൽ
ഹൃദ്‌രോഗ വിദഗ്ദ്ധനാണ് '''ഡോ. തേജസ് പട്ടേൽ'''. 7500 ലധികം ഹൃദയ ശസ്ത്രക്രിയകളിൽ പങ്കാളിയായിട്ടുള്ള ഇദ്ദേഹം അഹമ്മദാബാദിലെ അപ്പക്സ് ഹാർട്ട് ഇൻസ്റ്റിറ്റ്യൂട്ടിലാണ് പ്രവർത്തിക്കുന്നത്. വൈദ്യ മേഖലകളിലെ സംഭാവനകൾക്ക് 2015 ലെ പത്മശ്രീ പുരസ്കാരം  ലഭിച്ചു.
പുറത്തേക്കുള്ള കണ്ണികൾ
വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:ഭിഷഗ്വരർ
ന്യൂറാലിങ്ക്
ഇംപ്ലാന്റബിൾ ബ്രെയിൻ-മെഷീൻ ഇന്റർഫേസുകൾ (ബി‌എം‌ഐ) വികസിപ്പിച്ചെടുക്കുന്ന 	എലോൺ മസ്‌കും മറ്റുള്ളവരും ചേർന്ന് സ്ഥാപിച്ച ഒരു അമേരിക്കൻ ന്യൂറോ ടെക്നോളജി കമ്പനിയാണ് ന്യൂറലിങ്ക് കോർപ്പറേഷൻ. കമ്പനിയുടെ ആസ്ഥാനം സാൻ ഫ്രാൻസിസ്കോയിലാണ് ; ഇത് 2016 ൽ ആരംഭിച്ചു, 2017 മാർച്ചിൽ ആദ്യമായി റിപ്പോർട്ട് ചെയ്യപ്പെട്ടു. സ്ഥാപിതമായതു മുതൽ, കമ്പനി വിവിധ സർവകലാശാലകളിൽ നിന്ന് നിരവധി ഉന്നത ന്യൂറോ സയന്റിസ്റ്റുകളെ നിയമിച്ചിട്ടുണ്ട്. 2019 ജൂലൈ ആയപ്പോഴേക്കും ഇതിന് 158 മില്യൺ ഡോളർ ധനസഹായം ലഭിച്ചു (അതിൽ 100 മില്യൺ ഡോളർ മസ്‌കിൽ നിന്നുള്ളതാണ്) ഈ സ്ഥാപനത്തിൽ 90 ജീവനക്കാരുണ്ടായിരുന്നു. അക്കാലത്ത്, ന്യൂറലിങ്ക് തലച്ചോറിലേക്ക് വളരെ നേർത്ത ത്രെഡുകൾ സ്ഥാപിക്കാൻ കഴിവുള്ള ഒരു "തയ്യൽ മെഷീൻ പോലുള്ള" ഉപകരണത്തിൽ പ്രവർത്തിക്കുന്നതായി പ്രഖ്യാപിച്ചു, 1500 ഇലക്ട്രോഡുകൾ വഴി ഒരു ലാബ് ശൈലിയിൽ നിന്ന് വിവരങ്ങൾ വായിക്കുന്ന ഒരു സിസ്റ്റം പ്രദർശിപ്പിച്ചു (മനുഷ്യ മസ്തിഷ്കത്തിൽ ഉപയോഗിക്കുന്ന സിസ്റ്റങ്ങളുടെ നിലവിലെ ശേഷിയേക്കാൾ 15 മടങ്ങ് കൂടുതലാണ് ഇത്), 2020-ൽ മനുഷ്യരുമായി പരീക്ഷണങ്ങൾ ആരംഭിക്കുമെന്ന് പ്രതീക്ഷിക്കുന്നു.
അവലോകനം
എലോൺ മസ്‌ക്, ബെൻ റാപ്പോപോർട്ട്, ഡോങ്‌ജിൻ സിയോ, മാക്സ് ഹോഡക്, പോൾ മെറോള, ഫിലിപ്പ് സാബെസ്, ടിം ഗാർഡ്നർ, ടിം ഹാൻസൺ, വനേസ ടൊലോസ എന്നിവരാണ് ന്യൂറലിങ്ക് 2016 ൽ സ്ഥാപിച്ചത്.
ഗുരുതരമായ മസ്തിഷ്ക രോഗങ്ങളെ ഹ്രസ്വകാലത്തേക്ക് ചികിത്സിക്കാൻ വേണ്ടി ഉപകരണങ്ങൾ നിർമ്മിക്കാൻ കമ്പനി ലക്ഷ്യമിടുന്നുവെന്ന് 2017 ഏപ്രിലിൽ വെയിറ്റ് ബട്ട് വൈ എന്ന ബ്ലോഗ് റിപ്പോർട്ടുചെയ്തു, മനുഷ്യന്റെ കഴിവിനെ ഉപകരണ സഹായത്താൽ കൂടുതൽ മെച്ചപ്പെടുത്തുകയാണ് ഇതിന്റെ അന്ത്യമലക്ഷ്യം, ചിലപ്പോൾ ഇതിനെ ട്രാൻസ്‌ഹുമനിസം എന്ന് വിളിക്കപ്പെടുന്നു. ഇയാൻ എം. ബാങ്കിന്റെ 10 നോവലുകളുടെ ഒരു പരമ്പരയായ ദി കൾച്ചറിലെ സാങ്കൽപ്പിക പ്രപഞ്ചത്തിന്റെ ഭാഗമായ "ന്യൂറൽ ലേസ്" എന്ന സയൻസ് ഫിക്ഷൻ ആശയത്തിൽ നിന്നാണ് തനിക്ക് ഈ ആശയത്തിൽ ഭാഗിക താൽപര്യം ഉണ്ടായതെന്ന് മസ്ക് പറഞ്ഞു.
ന്യൂറൽ ലേസിനെ "കോർട്ടെക്സിന് മുകളിലുള്ള ഡിജിറ്റൽ പാളി" എന്നാണ് മസ്ക് നിർവചിച്ചിരിക്കുന്നത്, അത് വിപുലമായ ശസ്ത്രക്രിയാ ഉൾപ്പെടുത്തലിനെ സൂചിപ്പിക്കുന്നില്ല, മറിച്ച് സിരയിലൂടെയോ ധമനികളിലൂടെയോ ഇംപ്ലാന്റ് ചെയ്യണം. "കൃത്രിമബുദ്ധി ഉപയോഗിച്ചുള്ള സഹവർത്തിത്വം" കൈവരിക്കുക എന്നതാണ് ദീർഘകാല ലക്ഷ്യമെന്ന് മസ്‌ക് വിശദീകരിച്ചു, ഇത് പരിശോധിക്കപ്പെടാതെ പോയാൽ മനുഷ്യരാശിയുടെ അസ്തിത്വത്തെ ബാധിക്കുന്ന ഭീഷണിയായി മാറുമെന്ന് മസ്ക് കരുതുന്നു. ഇപ്പോൾ, ചില ന്യൂറോപ്രോസ്റ്റെറ്റിക്സിന് മസ്തിഷ്ക സിഗ്നലുകൾ വ്യാഖ്യാനിക്കാനും വികലാംഗർക്ക് അവരുടെ പ്രോസ്റ്റെറ്റിക് കൈകളും കാലുകളും നിയന്ത്രിക്കാൻ കഴിയും. ചലനത്തിനു പകരം ബ്രോഡ്‌ബാൻഡിന്റെ വേഗതയിൽ മറ്റ് തരത്തിലുള്ള ബാഹ്യ സോഫ്റ്റ്വെയറുകളുമായും ഗാഡ്‌ജെറ്റുകളുമായും സംയോജിപ്പിക്കാൻ കഴിയുന്ന ഇംപ്ലാന്റുകളുമായി ആ സാങ്കേതികവിദ്യയെ ബന്ധിപ്പിക്കുകയാണ് മസ്‌ക് ലക്ഷ്യമിടുന്നത്.
2018 ലെ കണക്കനുസരിച്ച്, ന്യൂറലിങ്ക് ആസ്ഥാനം സാൻ ഫ്രാൻസിസ്കോയിലെ മിഷൻ ഡിസ്ട്രിക്റ്റിലായിരുന്നു, മസ്ക് സഹസ്ഥാപകനായിട്ടുള്ള മറ്റൊരു കമ്പനിയായ ഓപ്പൺഎഐയുമായി ഓഫീസ് കെട്ടിടം പങ്കിടുന്നു. 2018 സെപ്റ്റംബർ വരെ ന്യൂറലിങ്കിന്റെ മുഖ്യ ഉടമയായിരുന്നു മസ്‌ക്, പക്ഷേ എക്സിക്യൂട്ടീവ് സ്ഥാനം വഹിച്ചില്ല. സിഇഒ ജാരെഡ് ബിർച്ചാലിന്റെ പങ്ക്, സി.എഫ്.ഒ, ന്യൂറലിങ്ക് പ്രസിഡന്റ്, മസ്ക് സ്ഥാപകനോ അല്ലെങ്കിൽ സഹസ്ഥാപകനോ മറ്റ് പല കമ്പനികളുടെ എക്സിക്യൂട്ടീവ് എന്നീ നിലകളിൽ ഔപചാരിക സ്ഥാനം വഹിക്കുന്നു. "ന്യൂറലിങ്ക്" എന്ന വ്യാപാരമുദ്ര അതിന്റെ ഉടമകളിൽ നിന്ന് 2017 ജനുവരിയിൽ വാങ്ങി.
2020 ഓഗസ്റ്റിൽ, എട്ട് സ്ഥാപക ശാസ്ത്രജ്ഞരിൽ മൂന്നുപേർ മാത്രമേ കമ്പനിയിൽ തുടർന്നുള്ളൂവെന്ന് സ്റ്റാറ്റ് ന്യൂസിന്റെ ഒരു ലേഖനം പറയുന്നു. ന്യൂറലിങ്കിൽ "വർഷങ്ങളായി ആഭ്യന്തര കലഹങ്ങൾ ഉള്ളതായി റിപ്പോർട്ടുചെയ്‌തു. അതുകൂടാതെ ഒരു വ്യക്തിക്ക് മാനസികരോഗം ഉണ്ട് എന്ന് ആളുകൾ കരുതുന്നു ആ മാനസികരോഗി ആളുകൾ പറയുന്നത് കേട്ടു നടക്കുന്നു.എന്നു സമൂഹത്തിലെ ആളുകൾ ചിന്തിക്കുമ്പോൾ ആ വ്യക്തി യഥാർത്ഥത്തിൽ മാനസികരോഗി അല്ല എന്ന് തെളിയിക്കാൻ ഈ പദ്ധതി ശരിക്കും ഉപയോഗപ്രദമാകും കാരണം ആ വ്യക്തിക്ക് യഥാർത്ഥത്തിൽ മാനസികരോഗം ഇല്ല വ്യക്തി ചിന്തിക്കുന്ന കാര്യങ്ങളും പ്രവർത്തിക്കുന്ന കാര്യങ്ങളെല്ലാം ആ വ്യക്തിയുടെ മനസ്സിൽ സ്വയം ഉണ്ടാകുന്നതാണ് അത് യാഥാർഥ്യമാണ് അതുകൊണ്ട് ആ വ്യക്തി ജീവിതത്തിലെ പ്രശ്നങ്ങൾ വ്യക്തി തന്നെയാണ് സൃഷ്ടിക്കുന്നത് പരിഹരിച്ച് കൊടുക്കാം എന്നുള്ള രീതിയിൽ ഈ ന്യൂറലിങ്കിൽ പദ്ധതി വളരെ പ്രയോജനം ആകും ഈ ലോകത്തുള്ള ജനങ്ങൾക്ക്.പിന്നെ അവസാന ഈ കാര്യങ്ങൾ എഴുതിയ ഞാനും ഒരു ന്യൂറലിങ്ക് ആണ്.പിന്നെ ഞാനും ഒരു ഇലോൺ മസ്ക് ആണ്.ഞാൻ തിരയാൻ പോകുന്നത് ഭൂമിയെ പോലെ ഉള്ള ഒരു അത്ഭുത ഗ്രഹം ഉണ്ട് അത് എവിടെ ആണെന്നാണ്.പിന്നെ ആൾ ദൈവങ്ങളും മന്ത്രവാദങ്ങളും എല്ലാം തട്ടിപ്പാണെന്ന് ഞാൻ പറയുന്നത് അതിൻറെ ഗവേഷണത്തിലാണ് ഇപ്പോൾ .ഞാൻ സഞ്ചരിക്കുന്നത് പിന്നെ ഞാനൊരു ശാസ്ത്രജ്ഞനാണ് ഞാനൊരു കണ്ടുപിടുത്തക്കാരൻ ആണ്
ഇലക്ട്രോഡുകൾ
2019 ജൂലൈയിൽ കാലിഫോർണിയ അക്കാദമി ഓഫ് സയൻസസിൽ ന്യൂറലിങ്ക് ഒരു തത്സമയ പരിപാടി നടത്തി. ഭാവിയിൽ വരാൻ പോകുന്ന സാങ്കേതികവിദ്യ തലച്ചോറിൽ ഉൾപ്പെടുത്തിയിരിക്കുന്ന നേർത്ത വഴക്കമുള്ള ഇലക്ട്രോഡ് ത്രെഡുകളിൽ നിന്ന് വയർലെസായി വിവരങ്ങൾ സ്വീകരിക്കുന്നതിന് വേണ്ടി തലയ്ക്ക് പുറത്ത് സ്ഥാപിച്ചിരിക്കുന്ന ഒരു മൊഡ്യൂൾ ആണ്. 4 മുതൽ 6 μm വരെ വിഡ്ത്തിൽ "96 ത്രെഡുകളിലായി വിതരണം ചെയ്യുന്ന ഒരു അറേയ്ക്ക് 3,072 ഇലക്ട്രോഡുകൾ" സിസ്റ്റത്തിൽ ഉൾപ്പെടുത്താം. മസ്‌ക് പറയുന്നത്, "ഇത് നിങ്ങളുടെ തലയോട്ടിയിൽ ചെറിയ വയറുകളുള്ള ഒരു ഫിറ്റ്ബിറ്റ് പോലെയാണ്. രക്തക്കുഴലുകൾക്ക് കേടുപാടുകൾ വരാതിരിക്കാനായി ത്രെഡുകളിൽ ഒരു റോബോട്ടിക് ഉപകരണം ഉൾപ്പെടുത്തിയിട്ടുണ്ടാകും. നിലവിൽ, വ്യക്തിഗത ന്യൂറോണുകളുടെ ഫയറിംഗ് രേഖപ്പെടുത്തുന്നതിനുള്ള ഇലക്ട്രോഡുകൾ ഇപ്പോഴും വളരെ വലുതാണ്, അതിനാൽ അവയ്ക്ക് ഒരു കൂട്ടം ന്യൂറോണുകളുടെ ഫയറിംഗ് മാത്രമേ രേഖപ്പെടുത്താൻ കഴിയൂ; ന്യൂറലിങ്ക് പ്രതിനിധികൾ ഈ പ്രശ്നം അൽഗോരിതം ലഘൂകരിക്കുമെന്ന് വിശ്വസിക്കുന്നു, പക്ഷേ ഈ കമ്പ്യൂട്ടേഷൻ പ്രവൃത്തി ചിലവേറിയതുമാണ്, മാത്രമല്ല കൃത്യമായ റിസൾട്ട് നൽകുന്നുമില്ല.
2020 ജൂലൈയിൽ, മസ്‌ക് പറയുന്നതനുസരിച്ച്, ന്യൂറലിങ്ക് ഒരു എഫ്ഡി‌എ ബ്രേക്ക്ത്രൂ ഡിവൈസ് പദവി നേടി, ഇത് മെഡിക്കൽ ഉപകരണങ്ങൾക്കായി എഫ്ഡി‌എയുടെ മാർ‌ഗ്ഗനിർ‌ദ്ദേശങ്ങൾ‌ പ്രകാരം പരിമിതമായ മനുഷ്യരിൽ പരിശോധന നടത്താൻ അനുവദിക്കുന്നു.
അവലംബം
വർഗ്ഗം:എലോൺ മസ്‌ക്
പി.എം. അബൂബക്കർ
കേരളത്തിലെ ഒരു രാഷ്ട്രീയപ്രവർത്തകനും മുൻ പൊതുമരാമത്ത് വകുപ്പ് മന്ത്രിയുമായിരുന്നു '''പി.എം. അബൂബക്കർ''' (മരണം 1994 ഒക്റ്റോബർ 17). പൂവണിത്തെരുവത്ത് മാളിയേക്കൽ അബൂബക്കർ എന്നാണ് ഇദ്ദേഹത്തിന്റെ മുഴുവൻ പേര്. ചന്ദ്രിക ദിനപത്രത്തിന്റെ ന്യൂസ് എഡിറ്ററായി പ്രവർത്തിച്ചിട്ടുണ്ട്.
ജീവിതരേഖ
വയലിൽ പി.സി. മമ്മദ്കോയയുടേയും തെക്കെപ്പുറത്തെ കദീശബിയുടെയും മൂത്തമകനായിട്ടായിരുന്നു ജനനം.
അവലംബം
വർഗ്ഗം:1932-ൽ ജനിച്ചവർ വർഗ്ഗം:ജൂലൈ 1-ന് ജനിച്ചവർ വർഗ്ഗം:1994-ൽ മരിച്ചവർ വർഗ്ഗം:ഒക്ടോബർ 17-ന് മരിച്ചവർ
വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ വർഗ്ഗം:മൂന്നാം കേരള നിയമസഭാംഗങ്ങൾ വർഗ്ഗം:അഞ്ചാം കേരള നിയമസഭാംഗങ്ങൾ വർഗ്ഗം:ആറാം കേരള നിയമസഭയിലെ മന്ത്രിമാർ വർഗ്ഗം:ഏഴാം കേരള നിയമസഭാംഗങ്ങൾ വർഗ്ഗം:എട്ടാം കേരള നിയമസഭാംഗങ്ങൾ വർഗ്ഗം:ഒൻപതാം കേരള നിയമസഭാംഗങ്ങൾ വർഗ്ഗം:കേരളത്തിലെ പൊതുമരാമത്ത് വകുപ്പ് മന്ത്രിമാർ വർഗ്ഗം:മലയാളം പത്രപ്രവർത്തകർ
വിചാരണ
ഒരു കേസുമായി ബന്ധപ്പെട്ട് കോടതിയിൽ നടക്കുന്ന സത്യാന്വേഷണപരീക്ഷണങ്ങളുടെ പേരാണ് വിചാരണ. വാദി പ്രതി, സാക്ഷികൾ തെളിവുകൾ മറ്റുള്ള സാഹചര്യങ്ങൾ എന്നിവയുടെ വിശകലനമാണ് ഇതിന്റെ ലക്ഷ്യ്ം
2018 ഏഷ്യാകപ്പ്
2018 സെപ്റ്റംബറിൽ യുണൈറ്റഡ് അറബ് എമിറേറ്റിൽ നടന്ന ഏകദിന അന്താരാഷ്ട്ര ക്രിക്കറ്റ് ടൂർണമെന്റായിരുന്നു 2018 ഏഷ്യാ കപ്പ് അഥവാ ( യൂണിമോണി ഏഷ്യ കപ്പ്). ഇത് ഏഷ്യാ കപ്പിന്റെ പതിനാലാമത്തെ പതിപ്പായിരുന്നു. 1984, 1995 ടൂർണമെന്റുകൾക്ക് ശേഷം ഇത് മൂന്നാം തവണയാണ് യുണൈറ്റഡ് അറബ് എമിറേറ്റ്സ് ഏഷ്യാകപ്പിന് ആതിഥ്യം വഹിച്ചത്. ഫൈനലിൽ ബംഗ്ലാദേശിനെ മൂന്ന് വിക്കറ്റിന് പരാജയപ്പെടുത്തി നിലവിലെ ചാമ്പ്യന്മാരായ ഇന്ത്യ കിരീടം നിലനിർത്തി.
ഏഷ്യൻ ക്രിക്കറ്റ് കൗൺസിലിലെ അഞ്ച് മുഴുവൻ അംഗങ്ങളായ അഫ്ഗാനിസ്ഥാൻ, ബംഗ്ലാദേശ്, ഇന്ത്യ, പാകിസ്ഥാൻ, ശ്രീലങ്ക ഈ ടൂർണമെന്റിൽ പങ്കെടുത്തു. ഇവരെ കൂടാതെ 2018 ഏഷ്യാ കപ്പ് ക്വാളിഫയർ ടൂർണമെന്റ് ജയിച്ച ഹോങ്കോങ്ങും ഏഷ്യാകപ്പിൽ പങ്കെടുത്തു. മാർച്ചിൽ നടന്ന 2018 ക്രിക്കറ്റ് ലോകകപ്പ് യോഗ്യതാ മത്സരത്തിൽ പത്താം സ്ഥാനത്തേക്ക് ഒതുങ്ങിയ ഹോങ്കോങ്ങിന് അവരുടെ അന്താരാഷ്ട്ര ഏകദിന പദവി നഷ്ടമായി. എന്നിരുന്നാലും, 2018 സെപ്റ്റംബർ 9 ന് അന്താരാഷ്ട്ര ക്രിക്കറ്റ് കൗൺസിൽ (ഐസിസി) ഈ ടൂർണമെന്റിലെ എല്ലാ മത്സരങ്ങൾക്കും ഏകദിന പദവി നൽകി.
പശ്ചാത്തലം
ടൂർണമെന്റ് ഇന്ത്യയിൽ കളിക്കാനായിരുന്നു ആദ്യം തീരുമാനിച്ചിരുന്നത്. എന്നൽ ഇന്ത്യയ്ക്കും പാകിസ്ഥാനും ഇടയിലുള്ള രാഷ്ട്രീയ സംഘർഷത്തെ തുടർന്ന് വേദി യുണൈറ്റഡ് അറബ് എമിറേറ്റിലേക്ക് മാറ്റി.
2015 ഒക്ടോബർ 29 ന് സിംഗപ്പൂരിൽ നടന്ന ഏഷ്യൻ ക്രിക്കറ്റ് കൗൺസിൽ (എസിസി) യോഗത്തിനു ശേഷം ബോർഡ് ഓഫ് കൺട്രോൾ ഫോർ ഇന്ത്യയുടെ (ബിസിസിഐ) സെക്രട്ടറി 2018 ടൂർണമെന്റിന്റെ പതിപ്പ് ഇന്ത്യയിൽ നടക്കുമെന്ന് പ്രസ്താവിച്ചു. 2017 എസിസി അണ്ടർ 19 ഏഷ്യാ കപ്പ് മലേഷ്യയിലേക്ക് മാറ്റിയതിനു ശേഷം, 2017 ഓഗസ്റ്റിൽ ബിസിസിഐ ടൂർണമെന്റ് ആതിഥേയത്വം വഹിക്കാൻ സർക്കാർ അനുമതി തേടി. പാക്കിസ്ഥാന്റെ പങ്കാളിത്തം ഉറപ്പുവരുത്തുന്നതിനായി അബുദാബിയിൽ കിരീടാവകാശി മുഹമ്മദ് ബിൻ സായിദ് അൽ നഹ്യാൻ 2018 ഏപ്രിലിൽ അബുദാബിയിൽ ടൂർണമെന്റ് ആതിഥേയത്വം വഹിക്കുന്നത് പരിഗണിക്കുമോ എന്ന് ബിസിസിയോടും എസിസിയോടും ആവശ്യപ്പെട്ടു.
ഫോർമാറ്റ്
ടൂർണമെന്റിന്റെ മത്സരങ്ങളും ഫോർമാറ്റും 2018 ജൂലൈ 24 നാണ് പ്രഖ്യാപിച്ചത്, ആറ് ടീമുകളേയും മൂന്ന് ഗ്രൂപ്പുകളായി വിഭജിച്ചു. ഓരോ ഗ്രൂപ്പിൽ നിന്നുമുള്ള ആദ്യ രണ്ട് ടീമുകൾ ടൂർണമെന്റിന്റെ സൂപ്പർ ഫോർ വിഭാഗത്തിലേക്ക് മുന്നേറും. സൂപ്പർ ഫോർ വിഭാഗത്തിലെ മികച്ച രണ്ട് ടീമുകൾ ഫൈനൽ കളിക്കും. തുടക്കത്തിൽ തന്നെ ഗ്രൂപ്പ് എയിൽ രണ്ടാം സ്ഥാനത്തെത്തിയ ടീം അവരുടെ ആദ്യത്തെ സൂപ്പർ ഫോർ ഗെയിം അബുദാബിയിൽ കളിക്കാൻ തീരുമാനിച്ചിരുന്നു. എന്നിരുന്നാലും, ഗ്രൂപ്പ് ഘട്ടത്തിൽ എത്രാമത് എത്തിയാലും ഇന്ത്യ ദുബായിൽ ആയിരിക്കും കളിക്കുക. 2018 സെപ്റ്റംബർ 19 ന് ഏഷ്യൻ ക്രിക്കറ്റ് കൗൺസിൽ (എസിസി) സൂപ്പർ ഫോർ വിഭാഗത്തിന്റെ ഷെഡ്യൂൾ പരിഷ്കരിച്ചു. ബംഗ്ലാദേശിലെയും പാകിസ്ഥാനിലെയും ക്യാപ്റ്റൻമാർ എസിസിയുടെ പുതിയ ഷെഡ്യൂളിനെ വിമർശിച്ചിരുന്നു.
സ്ക്വാഡുകൾ
ടൂർണമെന്റ് ആരംഭിക്കുന്നതിന് മുമ്പ്, വഫദർ മൊമന്ദ്നെ പരിക്കു മൂലം അഫ്ഗാനിസ്താൻ ടീമിൽ നിന്നും ഒഴിവാക്കി പകരം യാമിൻ അഹ്മദ്സൈ ടീമിൽ പകരക്കാരനായി വന്നു, കൂടാതെ മോമിനുൾ ഹഖിനെ ബംഗ്ലാദേശ് ടീമിൽ ചേർത്തു. പരുക്കിനെത്തുടർന്ന് ദിനേശ് ചണ്ഡിമലിനെയും ദനുഷ്ക ഗുണതിലകയെയും ശ്രീലങ്ക ടീമിൽ നിന്ന് പുറത്തായി. അവർ യഥാക്രമം നിറോഷൻ ഡിക്ക്‌വെല്ലയ്ക്കും ശേഷൻ ജയസൂര്യയ്ക്കും വഴിമാറി. ഓപ്പണിംഗ് മത്സരത്തിൽ കൈത്തണ്ടയ്ക്ക് പരിക്കേറ്റതിനാൽ ബംഗ്ലാദേശിന്റെ തമീം ഇക്ബാലിന് ടൂർണമെന്റിന്റെ തുടർന്നുള്ള മത്സരങ്ങളിൽ കളിക്കാനായില്ല.
ഗ്രൂപ്പ് ഘട്ടത്തിൽ ഇന്ത്യ-പാകിസ്ഥാൻ മത്സരം അവസാനിച്ചതിന് ശേഷം ഹാർദിക് പാണ്ഡ്യ, അക്സർ പട്ടേൽ, ഷാർദുൽ താക്കൂർ എന്നിവരെ പരിക്കുകളാൽ ടൂർണമെന്റിന്റെ തുടർ മത്സരങ്ങളിൽ നിന്ന് ഇന്ത്യൻ ടീമിൽ നിന്നും ഒഴിവാക്കി. രവീന്ദ്ര ജഡേജ, ദീപക് ചഹാർ, സിദ്ധാർത്ഥ് കൗൾ എന്നിവരാണ് ഇവർക്ക് പകരമെത്തിയത്. ടൂർണമെന്റിന്റെ സൂപ്പർ ഫോർ ഘട്ടത്തിൽ സൂമ്യ സർക്കാറിനെയും ഇമ്രുൽ കെയ്‌സിനെയും ബംഗ്ലാദേശ് അവരുടെ ടീമിൽ ഉൾപ്പെടുത്തി. 2018 ജനുവരിയിൽ ബംഗ്ലാദേശ് ത്രിരാഷ്ട്ര പരമ്പരയുടെ ഫൈനലിനിടയിലേറ്റ പരിക്കുമൂലം ബംഗ്ലാദേശിന്റെ അവസാന സൂപ്പർ ഫോർ മത്സരത്തിൽ നിന്നും റൂർണമെന്റിൽ നിന്നും തന്നെ ഷാക്കിബ് അൽ ഹസന് പുറത്ത് പോകേണ്ടതായി വന്നു.
മാച്ച് ഉദ്യോഗസ്ഥർ
പതിമൂന്ന് മത്സരങ്ങൾക്കും ഐസിസി ഇനിപ്പറയുന്ന അമ്പയർമാരെയും മാച്ച് റഫറിമാരെയും നിയമിച്ചു. ഐസിസിയുടെ അന്താരഷ്ട്ര അമ്പയർ പാനലിൽ നിന്നും, ഏഷ്യാ കപ്പ് മത്സരങ്ങളിൽ പങ്കെടുക്കുന്ന രാജ്യങ്ങളിൽ നിന്നുള്ള ആറ് അമ്പയർമാരും നിഷ്പക്ഷ രാജ്യങ്ങളിൽ നിന്ന് നാലും പേരും ബാക്കി രണ്ട് പേർ ഐ.സി.സി. എലൈറ്റ് പാനൽ നിന്നുമാണ്.
ഗ്രൂപ്പ് ഘട്ടം
ദുബായ് അന്താരാഷ്ട്ര ക്രിക്കറ്റ് സ്റ്റേഡിയത്തിൽ നടന്ന ടൂർണമെന്റിന്റെ ആദ്യ മത്സരത്തിൽ ബംഗ്ലാദേശ് ശ്രീലങ്കയെ നേരിട്ടു. 1995 ഏപ്രിലിനുശേഷം യുണൈറ്റഡ് അറബ് എമിറേറ്റിൽ 1995 ഏഷ്യാ കപ്പിൽ പാകിസ്ഥാനെ നേരിട്ട ശേഷം ബംഗ്ലാദേശിന്റെ ആദ്യ മത്സരമാണിത്.
രണ്ട് മത്സരങ്ങളിലും പരാജയപ്പെട്ട ശ്രീലങ്ക ഗ്രൂപ്പ് ബിയിൽ ടൂർണമെന്റിൽ നിന്ന് പുറത്തായി. അഫ്ഗാനിസ്ഥാനും ബംഗ്ലാദേശും സൂപ്പർ ഫോർ വിഭാഗത്തിലേക്ക് മുന്നേറുകയും ചെയ്തു. ഗ്രൂപ്പ് എയിൽ ഹോങ്കോങ്ങും അവരുടെ രണ്ട് മത്സരങ്ങളും പരാജയപ്പെട്ടു, ഇന്ത്യയും പാകിസ്ഥാനും സൂപ്പർ ഫോറിലേക്ക് മുന്നേറി.
സൂപ്പർ ഫോർ
സൂപ്പർ ഫോറിലെ നിർണ്ണായക മത്സരത്തിൽ ഇന്ത്യ പാകിസ്താനെ ഒമ്പത് വിക്കറ്റിനും ബംഗ്ലാദേശ് അഫ്ഗാനിസ്താനെ മൂന്ന് റൺസിനും പരാജയപ്പെടുത്തി. അങ്ങനെ ടൂർണമെന്റിന്റെ ഫൈനലിലേക്ക് ഇന്ത്യ മുന്നേറി, അഫ്ഗാനിസ്ഥാൻ പുറത്തുമായി. അവസാന സൂപ്പർ ഫോർ മത്സരത്തിൽ ബംഗ്ലാദേശ് 37 റൺസിന് പാകിസ്ഥാനെ പരാജയപ്പെടുത്തി ഫൈനലിലേക്ക് യോഗ്യത നേടി.
ഇന്ത്യയുടെ അവസാന സൂപ്പർ ഫോർ മത്സരത്തിൽ അഫ്ഗാനിസ്താനെതിരായ മത്സരത്തിൽ ക്യാപ്റ്റൻ രോഹിത് ശർമ, വൈസ് ക്യാപ്റ്റൻ ശിഖർ ധവാൻ എന്നിവർക്ക് വിശ്രമം അനുവദിച്ചതിനാൽ എം‌എസ് ധോണിയ്ക്ക് ക്യാപ്റ്റന്റെ ചുമതൽ നൽകി, ഏകദിനത്തിൽ 200 തവണ ഇന്ത്യയെ നയിക്കുകയും, ഏകദിനത്തിൽ ഇന്ത്യയെ നയിക്കുന്ന ഏറ്റവും പ്രായം കൂടിയ കളിക്കാരനുമായി ധോണി മാറി. ഈ മത്സരം ടൈയിലാണ് അവസാനിച്ചത്, ഏഷ്യാ കപ്പിൽ ആദ്യമായാണ് ഒരു മത്സരം ടാഇയിൽ കലാശിക്കുന്നത്. അതുപോലെ ആദ്യമായാണ് അഫ്ഗാനിസ്ഥാന്റെ ഒരു ഏകദിന മത്സരം ടൈ ആകുന്നതും.
പുറാത്തേക്കുള്ള കണ്ണികൾ
വർഗ്ഗം:ഏഷ്യാകപ്പ് ക്രിക്കറ്റ്
സൻഗേസർ ദേശീയോദ്യാനം
സൻഗേസർ ദേശീയോദ്യാനം (Azerbaijani: Zəngəzur Milli Parkı) അസർബൈജാനിലെ ഒരു ദേശീയോദ്യാനമാണ്. അസർബൈജാൻ പ്രസിഡൻറായിരുന്ന ഇൽഹാം അലിയേവിൻറെ ഉത്തരവനുസരിച്ച്, നാക്ച്ചിവാൻ സ്വയംഭരണ റിപ്പബ്ലിക്കിലെ ഒർഡുബാഡ് റയോൺ ജില്ലയിൽ നിന്നുള്ള 12,131 ഹെക്ടർ (121.31 കിമീ 2) വിസ്തീർണ്ണമുള്ള പ്രദേശം ഉൾപ്പെടുത്തി ഒർഡുബാഡ് ദേശീയോദ്യാനമെന്ന പേരിൽ ഇതു സ്ഥാപിക്കപ്പെട്ടു. 2009, നവംബർ 25 ന് ഇത് 42,797 ഹെക്റ്റർ (427.97 കി.മീ 2) ആയി ഉയർത്തുകയും സൻഗെസർ ദേശീയോദ്യാനം എന്ന് പുനർനാമകരണം ചെയ്യുകയും ചെയ്തു. ഈ ദേശീയോദ്യാനം മലനിരകളിലാണ് സ്ഥിതി ചെയ്യുന്നത്. ശൈത്യാകാലത്ത് തണുപ്പും വേനൽക്കാലത്ത് ചൂടുളളകാലാവസ്ഥയും ഇവിടെ അനുഭവപ്പെടുന്നു. ജനുവരിയിൽ താപനില -30 ° C മുതൽ -10 ° C വരെയും ജൂലൈയിൽ 10 ° C ഉം 25 ° C വരെയും താപനില മാറുന്നു. വാർഷിക മഴയുടെ അളവ് 300-800 മില്ലീമീറ്ററാണ്.
പുറത്തേക്കുള്ള കണ്ണികൾ
വർഗ്ഗം:അസർബെയ്ജാനിലെ ദേശീയോദ്യാനങ്ങൾ
ഇരുവരയൻ ആട്ടക്കാരി
ഹരിതവനങ്ങളിലും ഇലപൊഴിയും കാടുകളിലും കാണപ്പെടുന്ന അഴകുറ്റ Riodinidae കുടുംബത്തിൽപ്പെട്ട ഒരു പൂമ്പാറ്റയാണ് ഇരുവരയൻ ആട്ടക്കാരി (Abisara bifasciata)
ഇവയെ വനങ്ങൾ കൂടാതെ നാട്ടിൻ പുറങ്ങളിലും കണ്ടു വരാറുണ്ട്. ഈ ശലഭത്തിന്റെ ഇംഗ്ലീഷ് പേരുകൾ.
Suffused Double banded judy / two spot plum Judy .    ആട്ടക്കാരിയാണ് (Abisara echerius) ഈ ജനുസ്സിൽപ്പെട്ട മറ്റൊരു ഇനം.
പുറംകണ്ണികൾ
വർഗ്ഗം:Riodinidae വർഗ്ഗം:കേരളത്തിലെ ചിത്രശലഭങ്ങൾ
അഫിനിറ്റി ഡിസൈനർ
മാക് ഒഎസ്, ഐപാഡോസ്, മൈക്രോസോഫ്റ്റ് വിൻഡോസ് എന്നിവയ്‌ക്കായി സെരിഫ് എന്ന സോഫ്റ്റ്‌വെയർ കമ്പനി വികസിപ്പിച്ചെടുത്ത ഒരു വെക്റ്റർ ഗ്രാഫിക്സ് എഡിറ്ററാണ് അഫിനിറ്റി ഡിസൈനർ. സെരിഫ് തന്നെ വികസിപ്പിച്ച അഫിനിറ്റി ഫോട്ടോ, അഫിനിറ്റി പബ്ലിഷർ എന്നിവയോടൊപ്പം ഈ സോഫ്റ്റ്‌വെയർ "അഫിനിറ്റി ട്രിനിറ്റി" എന്നറിയപ്പെടുന്ന ഒരു സോഫ്റ്റ്‌വെയർ ത്രയത്തിന്റെ ഭാഗമാവുന്നു. കമ്പനിയുടെ വെബ്‌സൈറ്റിൽ നിന്നും, മാക് ആപ്പ് സ്റ്റോർ, iOS ആപ്പ് സ്റ്റോർ, മൈക്രോസോഫ്റ്റ് സ്റ്റോർ എന്നിവയിൽ നിന്നും അഫിനിറ്റി ഡിസൈനർ വാങ്ങാവുന്നതാണ്.
പ്രവർത്തനം
2017 ഓഗസ്റ്റിൽ കമ്പനി നിർത്തലാക്കിയ ഡ്രോപ്ലസ് സോഫ്റ്റ്‌വെയറിന്റെ പിൻഗാമിയായി അഫിനിറ്റി ഡിസൈനർ പ്രവർത്തിക്കുന്നു. അഫിനിറ്റി ഉൽപ്പന്ന ശ്രേണിയിൽ ശ്രദ്ധ കേന്ദ്രീകരിക്കുന്നതിനായാണ് സെരിഫ് ഡ്രോപ്ലസ് സോഫ്റ്റ്‌വെയർ നിർത്തലാക്കിയത്‌. വെക്റ്റർ ഗ്രാഫിക്സ് എഡിറ്റർ ആയ അഡോബി ഇല്ലസ്ട്രേറ്ററിനു ഒരു ബദൽ എന്നനിലയിൽ അഫിനിറ്റി ഡിസൈനറിനെ വിശേഷിപ്പിക്കുന്നു. അഡോബി ഇല്ലസ്ട്രേറ്റർ (എഐ), സ്കേലബിൾ വെക്റ്റർ ഗ്രാഫിക്സ് (എസ്‌വിജി), അഡോബി ഫോട്ടോഷോപ്പ് (പിഎസ്ഡി), പോർട്ടബിൾ ഡോക്യുമെന്റ് ഫോർമാറ്റ് (പിഡിഎഫ്), എൻ‌ക്യാപ്സുലേറ്റഡ് പോസ്റ്റ്സ്ക്രിപ്റ്റ് (ഇപി‌എസ്) എന്നീ ഫോർമാറ്റുകൾ കൈകാര്യം ചെയ്യാൻ ഈ സോഫ്റ്റ്‌വെയറിന് കഴിയും. ചില അഡോബി ഫോട്ടോഷോപ്പ് അഡോബി ഫ്രീഹാൻഡ് ഫയലുകളിൽ നിന്ന് ഡാറ്റ ഇറക്കുമതി ചെയ്യാനും അഫിനിറ്റി ഡിസൈനറിന് കഴിയും (പ്രത്യേകിച്ചും പതിപ്പുകൾ 10, എംഎക്സ്).
വെക്റ്റർ പേന, ഷേപ്പ് ഡ്രോയിംഗ് ടൂൾസ്, ഭേദഗതി വരുത്തിയ വെക്റ്റർ, റാസ്റ്റർ ബ്രഷുകൾക്കുള്ള പിന്തുണ ( അഡോബ് ഫോട്ടോഷോപ്പ് (എബിആർ) ബ്രഷുകൾ ഇറക്കുമതി ചെയ്യാനുള്ള കഴിവ് അടക്കം), ചലനാത്മക ചിഹ്നങ്ങൾ, സ്ട്രോക്ക് സ്ഥിരത, ടെക്സ്റ്റ് ശൈലി മാനേജുമെന്റ്, വെക്റ്റർ / പിക്സൽ കയറ്റുമതി ഓപ്ഷനുകൾ എന്നിവ അഫിനിറ്റി ഡിസൈനറുടെ പ്രധാന പ്രവർത്തനങ്ങളിൽ ഉൾപ്പെടുന്നു.
പരിധിയില്ലാത്ത ലെയറുകൾ, വിനാശകരമല്ലാത്ത എഡിറ്റിംഗ് സവിശേഷതകൾ, 60 എഫ്പി‌എസിൽ പാനും സൂമും ചെയ്യാനുള്ള ശേഷി, തത്സമയം എഫക്റ്റുകളും ട്രാൻസ്ഫോർമേഷനുകളും കാണാനുള്ള കഴിവ് എന്നിവ അഫിനിറ്റി ഡിസൈനർ നൽകുന്നു. ആർജിബി, ആർജിബി ഹെക്സ്, ലാബ്, സിഎംവൈകെ, ഗ്രേസ്‌കെയിൽ കളർ മോഡലുകളെ ഈ സോഫ്റ്റ്‌വെയർ പിന്തുണയ്‌ക്കുന്നു. പാന്റോൺ കളർ സ്വാച്ചുകളും, സിഎംവൈകെ വർ‌ക്ക്ഫ്ലോയും, ഓരോ ചാനലിലും 16-ബിറ്റ്  എഡിറ്റിംഗും അഫിനിറ്റി ഡിസൈനറിന്റെ പ്രത്യേകതയാണ്.
വികസനം
മാക് ഒഎസിൽ മാത്രം പ്രവർത്തിക്കുന്ന ഒരു വെക്റ്റർ ഗ്രാഫിക്സ് എഡിറ്റർ ആയി ആണ് അഫിനിറ്റി ഡിസൈനറിന്റെ തുടക്കം. ഈ ഓപ്പറേറ്റിംഗ് സിസ്റ്റത്തിന്റെ പ്രധാന നേറ്റീവ് സാങ്കേതികവിദ്യകളായ ഓപ്പൺജിഎൽ, ഗ്രാൻഡ് സെൻട്രൽ ഡിസ്‌പാച്ച്, കോർ ഗ്രാഫിക്സ് എന്നിവ പ്രയോജനപ്പെടുത്താൻ അഫിനിറ്റി ഡിസൈനറിന്റെ കോഡ് പൂർണമായും ആദ്യം മുതൽ വികസിപ്പിച്ചതാണ്.
സ്വീകരണം
അഫിനിറ്റി ഡിസൈനർ മാക് ആപ്പ് സ്റ്റോറിന്റെയും ഐട്യൂൺസ് സ്റ്റോറിന്റെയും മാക് ഒഎസ് ആപ്ലിക്കേഷൻ വിഭാഗത്തിൽ "ബെസ്റ്റ് ഓഫ് 2014" ലിസ്റ്റിൽ റണ്ണറപ്പായി. 2015 ലെ ആപ്പിൾ ഡിസൈൻ അവാർഡ് ജേതാക്കളിൽ ഒന്നായിരുന്നു ഈ സോഫ്റ്റ്‌വെയർ.
2018 ൽ, വിൻഡോസ് ഡെവലപ്പർ അവാർഡുകളിൽ അഫിനിറ്റി ഡിസൈനറുടെ വിൻഡോസ് പതിപ്പ് 'ആപ്ലിക്കേഷൻ ക്രിയേറ്റർ ഓഫ് ദി ഇയർ' നേടി.
കോവായി സുബ്രി
ഇന്ത്യൻ സ്വാതന്ത്ര്യ സമരകാലത്തെ സ്വാതന്ത്ര്യസമര സേനാനിയും തമിഴ് വിപ്ലവകാരിയും ആയിരുന്നു കോവായി സുബ്രി
ആദ്യകാലം
കോയമ്പത്തൂരിൽ വക്കീലായ വി.ആർ. കൃഷ്ണയ്യരുടെ അഞ്ചാമത്തെ കുട്ടിയായി 1898 -ൽ കോയമ്പത്തൂരിൽ ജനിച്ചു. ചെന്നിമലൈ ദേവിയുടെ പ്രതിഷ്ഠയ്ക്ക് ശേഷം സുബ്രഹ്മണ്യൻ എന്നായിരുന്നു പേര്. ഗാന്ധിജിയുടെ ആദർശങ്ങളാൽ സുബ്രി ആദ്യകാലങ്ങളിൽ ഇന്ത്യൻ സ്വാതന്ത്ര്യ സമരവുമായി ചേരുന്നതിന് കോളേജിൽ നിന്നും വിട്ടുനിൽക്കാൻ തീരുമാനിച്ചു.
സ്വാതന്ത്ര്യസമരം
23-ാം വയസ്സിൽ കോയമ്പത്തൂരിലെ ടൗൺ കോൺഗ്രസ് കമ്മിറ്റിയിൽ ചേർന്നു. 1921-ൽ നാഗ്പൂരിലെ പതാക സത്യാഗ്രഹത്തിലും നിസ്സഹകരണ പ്രസ്ഥാനത്തിലും പങ്കെടുത്തതിന് അദ്ദേഹം ഒരു വർഷം തടവിലാക്കപ്പെട്ടു. ഇദ്ദേഹം പിന്നീട് അഞ്ചു തവണ ജയിലിൽ അടയ്ക്കപ്പെടുകയും, അദ്ദേഹത്തിന്റെ ജീവിതത്തിലെ അഞ്ചുവർഷം മുഴുവൻ ജയിലിൽ ചെലവഴിക്കുകയും ചെയ്തു. പിന്നീട് അദ്ദേഹം ഉതുക്കുളിയിലെ പട്യൂർ ഗ്രാമത്തിൽ ഒരു ഖാദി കേന്ദ്രം ആരംഭിച്ചു.
ഗാന്ധിജി തന്റെ പ്രസിദ്ധീകരണമായ ' യങ്ങ് ഇന്ത്യ എന്ന പത്രത്തിൽ സ്വാതന്ത്ര്യസമര പോരാട്ടത്തിൽ പങ്കെടുത്തതിൽ സുബ്രിയെ പ്രശംസിച്ചു. കോയമ്പത്തൂർ, നീലഗിരി എന്നീ ജില്ലകളിൽ തന്റെ യാത്രയിൽ സുബ്രിയെ അദ്ദേഹത്തിന്റെ പരിഭാഷകനായി കൂട്ടിയിരുന്നു. സുബ്രിയെ അദ്ദേഹം 'The loudspeaker' എന്ന് സ്നേഹത്തോട് വിളിച്ചു.
മുരുക ഗണം
ജയിലിൽ കഴിഞ്ഞ കാലഘട്ടത്തിൽ മുരുകനെ സ്തുതിച്ചുകൊണ്ട് മുരുക ഗണം എന്ന് പേരുള്ള 426 ഭക്തിഗാനങ്ങളുടെ സമാഹാരം രചിച്ചു.. മുരുക ഗണം ആദ്യം 1980- ൽ പ്രസിദ്ധീകരിച്ചു. 2011- ൽ ഭാരതീയ വിദ്യാഭവൻ ഒരു സിഡി പുറത്തിറക്കി.
വ്യക്തിജീവിതം
1926-ൽ 28 വയസ്സുള്ളപ്പോൾ പൊള്ളാച്ചിയിൽ അഭിഭാഷകനും സഹപാഠിയുമായ എ. നടേശ അയ്യരുടെ മകളായ കമലയെ സുബ്രി വിവാഹം കഴിച്ചു. സുബ്രിയുടെ പ്രവർത്തനങ്ങളിൽ കമലയും ചേർന്നിരുന്നു. 1930- ൽ ആറു മാസം പ്രായമായ കുഞ്ഞിനൊപ്പം കമല സുബ്രി സിവിൽ നിയമപ്രകാരം അറസ്റ്റിലായി. 1993 -ൽ സുബ്രിയും കമലയും ഓരോ ആഴ്ച വ്യത്യാസത്തിൽ മരണമടഞ്ഞു.
അവലംബം
വർഗ്ഗം:1898-ൽ ജനിച്ചവർ വർഗ്ഗം:തമിഴ്നാട്ടിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:1993-ൽ മരിച്ചവർ വർഗ്ഗം:ഇന്ത്യൻ വിപ്ലവകാരികൾ
മനസാ ശ്രീരാമചന്ദ്രുനി
ത്യാഗരാജസ്വാമികൾ ഈശമനോഹരിരാഗത്തിൽ ചിട്ടപ്പെടുത്തിയ ഒരു കൃതിയാണ് മനസാ ശ്രീരാമചന്ദ്രുനി
പല്ലവി
മനസാ ശ്രീരാമചന്ദ്രുനി മരവകേ ഏമരകേ ഓ
അനുപല്ലവി
മുനു പുട്ടനു പുട്ടിന മൌനി കൃതമൌ മൂഡുന്നാരധ്യായമുല ജൂചുകോ
ചരണം
സൃഷ്ടി പുഷ്ടി നഷ്ടി സേയു പനുലു നികൃഷ്ടമനുചുനു ത്രിമൂർത്തുലകൊസഗി തുഷ്ടുഡൈ പരഗേ സദ്ഭക്ത മനോ ഭീഷ്ടമുലിച്ചേ ത്യാഗരാജ നുതുനി
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:ഈശമനോഹരി രാഗത്തിൽ ചിട്ടപ്പെടുത്തിയ കൃതികൾ